पुरा-जलवायुबिज्ञान - विकिपीडिया\nपछिला 2000 साल में तापमान के बदलाव\nपुराजलवायुबिज्ञान (अंगरेजी: Paleoclimatology) बिज्ञान के एक ठो शाखा हवे जे पुराना समय के जलवायु के अध्ययन करे ला, जवना समय के मौसम के यंत्र द्वारा नापल आँकड़ा न मौजूद होखे। पृथ्वी के इतिहास में कवना जुग में कइसन जलवायु रहल बा एकर अनुमान लगावे, आँकड़ा जुटावे आ आँकड़ा सभ के बिस्लेषण से ओह दौर के जलवायु के बारे में बतावे के कोसिस करे ला।\nकाफी हद तक ई बिज्ञान जलवायु बदलाव से संबंधित बाटे, जहाँ जलवायु बदलाव, मनुष्य के पर्यावरण पर परभाव के रूप में जलवायु में होखे वाला अध्ययन आ बिस्लेषण हवे, पुराजलवायु बिज्ञान एही चिंता सभ के कारण जनमल शाखा हवे जे पृथ्वी के पूरा इतिहास में भइल जलवायु बदलाव सभ के अध्ययन करे ला ताकि मानव द्वारा होखे वाला जलवायु बदलाव के बिलगा के बूझल जा सके।\nहालाँकि, पृथ्वी के इतिहास में कई बेर तापमान के भारी उतार चढ़ाव भइल बा आ एकर प्रमाण भी मौजूद रहे आ बर्फानी जुग के कारण के ब्याख्या करे वाला सिद्धांत भी दिहल गइल रहे, 1960 के दशक ले बैज्ञानिक लोग के ई बिस्वास भी ना रहल कि मनुष्य के रहन-सहन से पूरा पृथ्वी के जलवायु में बदलाव हो सके ला। स्वान्ते अर्रेनियस 1895 में ई प्रस्तावित कइलेन कि पृथ्वी के ताप में कमी के कारण बर्फानी जुग आवे के कारण कार्बनडाईआक्साइड के मात्रा में बदलाव हो सके ला। तबो पृथ्वी के प्राचीन काल के जलवायु के बारे में समझे के जरूरत तब ज्यादा समझे जाए लागल जब 1960 के दशक के बाद ई सवाल खड़ा भइल कि मनुष्य के क्रिया-कलाप से जलवायु में बदलाव हो सके ला भा ना।\nपुराजलवायुबिज्ञान अपना अध्ययन आ बिस्लेषण खाती कुछ खास किसिम के आँकड़ा सभ के प्रयोग करे ला जिनहन के पुराजलवायु आँकड़ा या प्रॉक्सी आँकड़ा भी कहल जाला। एह आँकड़ा सभ के स्रोत, पेड़न के तना मैं मौजूद छल्ला आ समुंद्री जीव जइसे मूँगा के आवास के अध्ययन से ले के आर्कटिक आ अंटार्कटिक क्षेत्र में हजारन साल से जमा हो रहल बरफ के नमूना इत्यादि प्रमुख बाटे।\nपछिला 540 मेगा एनम (यानि 54 करोड़ साल) में पृथ्वी के जलवायु में भइल बदलाव\n↑ "What is Paleoclimatology? | National Centers for Environmental Information (NCEI) formerly known as National Climatic Data Center (NCDC)" (English में). Ncdc.noaa.gov. पहुँचतिथी 2017-06-07.\n↑ "Paleoclimatology : Feature Articles". Earthobservatory.nasa.gov. पहुँचतिथी 2017-06-07.\n↑ "Paleoclimatology: Climate Proxies". Serc.carleton.edu. पहुँचतिथी 2017-06-07.\n↑ "Paleoclimatology Data | National Centers for Environmental Information (NCEI) formerly known as National Climatic Data Center (NCDC)" (English में). Ncdc.noaa.gov. पहुँचतिथी 2017-06-07.\n"https://bh.wikipedia.org/w/index.php?title=पुरा-जलवायुबिज्ञान&oldid=702071" से लिहल गइल\nएह पन्ना पर आखिरी बेर संपादन 23 दिसंबर 2021 के 08:21 बजे भइल रहल।


जून 2013 – पृष्ठ7– Anjoria\nजून 4, 2013 Editor\nभोजपुरी के सबले सफल सफल निर्माता-निर्देशक राजकुमार आर० पाण्डेय के हालिया प्रदर्शित फिलिम ‘जीना तेरी गली में’ पूरा बिहार आ झारखंड में शानदार बिजनेस बटोरलसि. नौजवान सितारा प्रदीप पाण्डेय ‘चिंटू’…\nएस के राय फिल्मस के भोजपुरी फिलिम ’हिरउआ न. 1’ में गायक से पहिला बेर अभिनेता बनल मुन्नालाल यादव क संगे चारू शर्मा परदा पर नजर अइहें. एह फिलिम के…\n’प्यार मोहब्बत ज़िन्दाबाद’ के ऑडियो रिलीज़ भइल\nबाबा बैद्यनाथ फिल्म के भोजपुरी फिलिम ’प्यार मोहब्बत ज़िन्दाबाद’ की ऑडियो सी डी बाजार में आ गइल बा आ एकर भरपूर डिमांड देखे के मिलत बा. एह फिलिम से विनय…\n’जानी दुश्मन’ पवन सिंह के शूटिंग सिलवासा में शुरू भइल\n24 फ्रेम एंटरटेंमेंट के बैनर तर बनत भोजपुरी फिलिम ’जानी दुश्मन’ के शूटिंग आजुकाल्ह गुजरात के सिलवासा में कइल जात बा, फिलिम एक्शन आ कॉमेडी के मनोरंजन से भरपूर बा…\nसावधान ! ‘खलनायक’ विराज भट्ट के एगो डब फिलिम ह\nविराज भट्ट एह घरी अपना फिलिम ‘खलनायक’ से परेशान बाड़ें. नेपाली भाषा में बनल उनका एह फिलिम ‘खलनायक’ के निर्माता दर्शकन के धोखा में राखत एह फिलिम के भोजपुरी में…\n’जान तू जहान तू’ के शूटिंग पूरा भइल\nखुशी फिल्म फैक्ट्री के बैनर तले बनत भोजपुरी फिलिम ’जान तू जहान तू’ के शूटिंग पिछला दिने बिहार का जमुई, मुंगेर में भइल शूटिंग का साथे पूरा हो गइल बा.…


गृहमंत्री शिन्दे से भोजपुरी प्रतिनिधिमंडल भेंट कइलसि – Anjoria\nSep 24, 2012 भोजपुरी\nभोजपुरी के संविधान के आठवीं अनुसूची में जगहा दिआवे खातिर सांसद जगदम्बिका पाल आ विभोस के राष्ट्रीय अध्यक्ष अजीत दुबे के अगुवाई में एगो प्रतिनिधिमंडल गृहमंत्री सुशील कुमार शिन्दे से पिछला २१ सितम्बर का दिने भेंट कर के आपन ज्ञापन दिहलसि. शिन्दे कहलन कि प्रधानमंत्री मनमोहन सिंह आ यूपीए अध्यक्षा सोनिया गांधीओ एह मुद्दा पर गंभीर बा लोग आ संसद के अगिला सत्र में एकर विधेयक पेश कइल जाई.\nएह प्रतिनिधिमंडल में भोजपुरी समाज दिल्ली के वरिष्ठ उपाध्यक्ष प्रभुनाथ पाण्डेय, पत्रिका संडे इंडियन के भोजपुरी व हिंदी के संपादक ओंकारेश्वर पाण्डेय, पूर्वांचल एकता मंच के अध्यक्ष शिवाजी सिंह, पूर्वांचल जनहित मोर्चा के अध्यक्ष श्रीकांत यादव समेत उत्तर प्रदेश आ बिहार के अनेके भोजपुरी संस्थन के पदाधिकारी शामिल रहलें.


महुआ टीवी पर ’’भगवान हो… अब केतना दूर’’ – Anjoria\nमहुआ टीवी पर ’’भगवान हो… अब केतना दूर’’\nजुलाई 27, 2011 भगवान हो अब केतना दूर, महुआ टीवी़\nभोजपुरिया मनोरंजक चैनल महुआ टीवी पर आजुकाल्ह एगो नया धारावाहिक ‘‘भगवान हो….अब केतना दूर’’ प्रसारित हो रहल बा. एह धारावाहिक में एगो लड़ीकी दुर्गा के बेवकूफी भरल हरकत से सगरी गाँव परेशान बा. ओकरा एह आदत के फायदा गाँव के जमींदार आ पंडित वगैरह उठावत बाड़े, दुर्गा से परेशान ओकर महतारी बेमार पड़ जात बिया. गाँव के बुजुर्ग पोस्टमैन मेलाराम के तब दुर्गा के सुधारे के मौका मिल जात बा. ऊ दुर्गा से कहत बाड़न कि अब तोहार महतारी तबहिये ठीक होई जब तू सुधर जइबू आ तोहरा के त भगवाने सुधार सकेले.\nई सुन के दुर्गा भगवान का तलाश में निकल पड़त बिया. मेलाराम ओकरा के भगवान के पहिचाने के तरीका बतावत बाड़े कि ‘‘बल, रक्षा, दया, धीर, धरे, सत्य रूप भगवान खड़े’’ यानि जवना मनई में ई पाँचो गुण मिल जाव उहे भगवान ह. दुर्गा की तलाश पूरा होत बा कि ना, ओकरा भगवान मिलत बाड़े कि ना, इहे देखावल गइल बा एह धारावाहिक ‘‘भगवान हो…अब केतना दूर?’’ में. कहानी कमलेश कुंती सिंह के लिखल ह, निर्माता हउवें बुल्स आई क्रिएशन आ ब्लाक्क्बेरी इंटरटेनमेंट. निर्देशक हउवन सचिन देव आ कार्यकारी निर्माता विनोद कुमार सिंह.\nई धारावाहिक सोमार से शुक रोजाना साँझ 7.30 बजे से महुआ टीवी पर देखावल जा रहल बा,.\nभोजपुरी सिनेमा के प्राण हउवन संजय पांडे\nरवि किशन के मेराथन पारी


देवरिया जिला कांग्रेस के अध्यक्ष आ उनुका गोल के 200 लोग पर मुकदमा – टटका खबर\nMay 25, 2018 आरपीएफ, कांग्रेस, देवरिया\nदेवरिया, 25 मई (वार्ता) उत्तर प्रदेश के देवरिया टीसन प हजूम लेके चहुँपे, ढ़ोल नगाड़ा बजावे आ नारेबाजी कइला का अछरंग में कांग्रेस के देवरिया जिलाध्यक्ष समेत करीब दी सौ लोग पर रेल पुलिस मुकदमा दर्ज कइले बिया.\nरेलवे प्रोटेक्शन फोर्स (आरपीएफ) के प्रभारी निरीक्षक अभय कुमार राय आजु बतवलन कि काल्हु सँझिया युवा कांग्रेस के अध्यक्ष केशव चंद्र यादव वैशाली एक्सप्रेस से देवरिया आइल रहलें आ उनुका स्वागत ला उनुकक सैकड़न समर्थक ढोल नगाड़ा बजावत बिना प्लेटफार्म टिकट लिहले टीसन पर उनुकर स्वागत करत रहलें. आरपीएफ ओह लोग के कई बेर समुझवलसि बाकिर ऊ लोग मानल ना. एहसे जायज सवारियो के दिक्कत भइल.\nएह मामिला में आरपीएफ उप निरीक्षक गुफरान का तहरीर पर कांग्रेस जिलाध्यक्ष राघवेन्द्र सिंह राकेश, पहिले सचिव रहल रामजी गिरी, नीलेश त्रिपाठी, आयुष मणि, सुयश मणि, आमोद मणि अउर श्रृषभ शुक्ला समेत करीब दू सौ लोगन का खिलाफ मुकदमा दर्ज क लीहल गइल बा आ मामिला के जाँच कइल जा रहल बा. केहू के एह मामिला में अबहीं ले गिरफ्तारी नइखे भइल.


Sonia Nitish wrangle over the development funds – टटका खबर\nSonia Nitish wrangle over the development funds\nSonia says Bihar has developed with the funds provided by the centre while Nitish debukes this claim. He has asked her to give the details of the funds ggiven to Bihar. According to Nitish development of Bihar has been done with its own funds.\nबिहार के विकास में केन्द्र के धन लागल बा, कहे वाली सोनिया गाँधी से बिहार के नेता तरह तरह के सवाल पूछ रहल बाड़न. दू दिन पहिले भाजपा नेता नन्द किशोर यादव कहले रहले कि केन्द्र के धन इटली से ना आवे आ केन्द्र का धन पर बिहारो के हक होखेला, कवनो सेतिहा में ना दिहल जाला बिहार के धन.\nअब मुख्यमंत्री नीतीश कुमार सोनिया गाँधी से पूछले बाड़न कि बढ़िया रहित कि ऊ बतईती के केन्द् कतना धन कवना मद में दिहलसि. खालि दावा कइला से काम ना चली, नीतीश के कहनाम बा कि केन्द्र बिहार के अनदेखी करेला आ ओकरा के जायजो हक ना मिल पावे. तबहियो बिहार अपने बल बूते अपना विकास के काम में लागल बा.\nPolice officers suspended for crematingaMuslim\nGovt asks Kendriya Vidyalayas to form Student Councils


किम जोंग उन अउर मून जाई इन हाथ में हाथ धर के बतिवलें – टटका खबर\nकिम जोंग उन अउर मून जाई इन हाथ में हाथ धर के बतिवलें\nसिओल, 27 अप्रैल (रायटर). उत्तर कोरिया आ दक्षिण कोरिया के माथ नेता दसि.न बरीस बाद आजु पहिला बेर एक दोसरा के हाथ अपना हाथ में ले के बतियवलें.\nपर साल ले उत्तर कोरिया के प्रमुख किम जोंग उन आपन मिसाइल का दम पर दक्षिण कोरिया आ पड़ोसी देशन के डरवावत रहलें बाकिर आजु उनुकर हाव भाव आ लहजा देखि के सभे चकित बा कि आखिर उनुका में अइसन बदलाव कइसे आ गइल. एह नाटकीय मुलाकात के बहुते अहमियत बा काहे कि जल्दिए किम जोंग उन के मुलाकात अमेरिका के राष्ट्रपति डोनाल्ड ट्रंप से होखे वाला बा जवना में उत्तर कोरिया के परमाणु हथियारन का बारे में चरचा होखी.\nदुनु कोरियाई न्तन के मुलाकात बहुते सुरक्षित मानल जाए वाला पानमुनजोम गांव में भइल जहवां कवनो आबादी नइखे. एह मुलाकात से पहिले किम जोंग कहलें कि – हमनिका आजु ओह शुरूआती लाइल पर बानी जा जहाँ से शांति, समृद्वि अउर अंतरराष्ट्रीय संबंधन के एगो नया इतिहास लिखल जाई.\nदक्षिण कोरियाई अधिकारी कहलें कि एह बेहद निजी मुलाकात के दौरान किम जोंग अपना समकक्ष मून जाई इन से कहलन कि ऊ दसियन साल से चलल आवत आपसी बैर खतम करे एह बइठक में आइल बाड़न आ हँसत हँसत जोड़लन कि हमरा एह बाति के बहुते दुख बा कि मिसाइलन के डर देखाके ऊ बैचेनी बढ़ावे के काम कइले रहलें.\nअधिकारियन के कहना बाकि उत्तर कोरियाई नेता इहो कहलन कि ऊ सिओल में राष्ट्रपति के ब्लू मून हाऊस के यात्रा के इच्छुक बाड़ें आ आवे वाला दिनो में एह तरह के मुलाकात होखत रहल चाहत बाड़ें.\nदुनु नेता करीब डेढ़ घंटा ले बतियवलें आ एह दौरान गोपनीयता के पूरा खयाल राखल गइल.\nकिम जोंग आजु दिन में एगो गाछो रोपिहें आ ओकरा बाद साँझ बेरा मून जाई इन का साथे डिनर करीहें आ राति में एगो फिलिमो देखीहें. बाकिर कुछ जानकार एह बारे में आशंकित बाड़ें कि का सचहूँ किम जोंग आपन दसियन बरीस पुरान हथियार कार्यक्रम के छोड़ दिहें. एहसे पहिले साल 2000 आ 2007 में दुनु देशन के नेतन के बातचीत भइल रहल बाकिर ओह से कवनो फायदा ना भइल रहुवे.\nदक्खिन कोरिया आइल किम जोंग के सुरक्षा लेके अतना सावधानी बरतल गइल कि उत्तर कोरियाई के सुरक्षा विशेषज्ञ आके पहिले ओहिजा कवनो तरह के विस्फोटक भा खुफिया उपकरण के खोजे ला तलाशी लिहलें आ कमरा के कुर्सियन आ गेस्ट बुक पर कीटाणु मारे वाला खास तरह के रसायन के छिड़काव कइलें.\nTags: उत्तर कोरिया, दक्षिण कोरिया


पियाज – टटका खबर\nकेन्द्र सरकार के विदेश व्यापार निदेशालय आजु से हर तरह के पियाज के निर्यात पर रोक लगा दिहलसि. एह रोक में काटल भा पावडर बनावल पियाज शामिल नइखे आ ओकर निर्यात हो सकेला.जान जाईं कि देश में पियाज के किल्लत का चलते ओकर दाम बढ़ल जात बा. पियाज के दाम राजनीतिको तौर पर मौजूदा सरकारन


टटका खबर, अतवार, २० जून – Anjoria\nजून 20, 2010 news in bhojpuri, टटका खबर\nनीतीश कुमार के नौटंकी के सभे निंदा कर रहल बा\nआखिर नीतीशो वइसने नेता निकलले जेकरा खातिर वोटे सबकुछ होला. कहे के त भारतीय संस्कार के बात कहलन कि मुसीबत में केहू के सहायता कइला के ढिंढोरा ना पीटल जाला. पता न त उनकर सरकार राज्य में आपदाग्रस्त लोगन के कल्याण खातिर कइल काम के ढिंढोरा काहे पीटेले. गुजरात सरकार से मिलल सहायता नरेन्द्र मोदी के ना रहुवे बाकिर ओकरा के लवटा के नीतीश बहुते घटिया काम कइले बाड़न. लालू ठीके कहलन कि जवन हाथ नरेन्द्र मोदी से मिलवले रहलऽ ओकरा के काटियो के फेंक देबऽ त तोहार कलंक ना धुली. रुपयवा त लवटा दिहलऽ, एक मालगाड़ी जवन सामान गुजरात से आइल रहुवे ओकरा के कइसे लवटइबऽ? रामविलासो के पार्टी एकर निंदा करत कहले बा कि आखिर ऊ धन अतना दिन ले धइल काहे रहुवे? ओकरा के आपदाग्रस्त लोग के बाँटल काहे ना गइल? कांग्रेस के सुबोधकांत एकरा के नौटंकी बतवले बाड़े. भाजपा चुप बिया बाकिर भितरखाने उहो अँउटात होखी समय पर फफकी. वइसे नीतीश देर सबेर कांग्रेस से हाथ मिलावे खातिर आपन अलगा क्षेत्रीय पार्टी बना के रहीहन. भाजपा का साथे शरद गुट रह जाई राजग में.\nसुशील मोदी नीतीश का साथे आपन कार्यक्रम रद्द कइले\nराजग के एकता तूड़े खातिर बस पाँच करोड़ रुपिया के जरुरत रहुवे. नीतीश के वार का बाद उनका साथे विकास यात्रा में निकले वाला सुशील असहज स्थिति में आ गइल रहले आ अबही अबही मिलल खबर का मुताबिक ऊ विकास यात्रा में शामिल ना होखिहन. ओने शत्रुघ्न सिन्हा माँग कइले बाड़न कि नीतीश का साथे गठबन्हन तूड़ लिहल जाव आ बिहार में भाजपा अकेले चलो. इहो हो सकेला कि दुनु पार्टी भितरे भीतर एह बात पर सहमत हो गइल होखस कि अलगा अलगा लड़ला से दुनु के फायदा बा आ बाद में फेर एक हो लिहल जाई. राजनीति में कुछुवो हो सकेला.\nभोपाल त्रासदी का फैसला पर मंत्री समूह निर्णय पर चहुंपल\nभोपाल गैस त्रासदी पर आइल अदालत का फैसला का बाद बनावल मंत्री समूह कुछ कानूनी विकल्पन के चुनले बा जवना के रिपोर्ट सोमार का दिने प्रधानमंत्री के सँउपल जाई. ओकरा बादे ओकर जानकारी सार्वजनिक हो पाई. एह बीच योजना आयोग भोपाल गैस पीड़ितन के पुनर्वास खातिर ९८२ करोड़ रुपिया मध्य प्रदेश सरकार के भेज दिहले बा.\nयुलिप इरडा के नियन्त्रण में रही\nसेबी आ बीमा नियामक इरडा का बीच पिछला दू महीना से चलल आ रहल विवाद के पटाक्षेप करत केन्द्र सरकार फैसला ले लिहलस कि युलिप इरडा का नियन्त्रण में रही. एह खातिर जरुरी कानूनी संशोधन करत अध्यादेश राष्ट्रपति के हस्ताक्षर से जारी कर दिहल गइल बा.\nपीठासीन अधिकारियन के सम्मेलन श्रीनगर में\n२३ साल बाद आज श्रीनगर में देश के पीठासीन अधिकारियन के सम्मेलन होखे जा रहल बा. एह ७५वाँ सम्मेलन के अध्यक्षता लोकसभा स्पीकर मीरा कुमार करीहे.\nरेललवे भर्ती बोर्ड के परीक्षा रद्द\nकरोड़ो रुपिया के भरती घोटाला का खुलासा का बाद २७ जून के होखे वाली रेलवे भरती परीक्षा रद्द कर दिहल गइल बा. ओने यूपी में बीएड के परीक्षा संपन्न हो गइल आ सबकर कापी जाँचल जाई बाकिर ५० फीसदी से कम वाला के रिजल्ट तबले ना निकालल जाई जबले कोर्ट के फैसला नइखे आ जात.\nमणिपुर के नागा नाकेबन्दी खतम भइल\n६८ दिन से चलत आ रहल मणिपुर जाये वाला दू गो नेशनल हाईवे के नाकाबन्दी काल्हु खतम कर दिहल गइल. एकर घोषणा शुक का दिने कोहिमा में नागा संगठनन के बईठक का बाद कइल गइल.\nभारत एशिया कप क्रिकेट का फाइनल में चहूंपल\nकाल्हु का मैच में पाकिस्तान के तीन विकेट से हरा के भारत एशिया कप के फाइनल में चहुँप गइल जहाँ ओकर मुकाबला श्रीलंका से २४ तारीख के होखी. एह बीचे मंगल के दुनु टीम राउण्ड रोबिन मुकाबिला में एक बेर फेर आमने सामने होखी. पाकिस्तान लगातार दू गो मैच हार के टुर्नामेंट से बाहर हो गइल बा. क्रिकेट से जुड़ल दोसरा खबर में कहल गइल बा कि ललित मोदी का जवाब पर विचार करे खातिर बोर्ड के विशेष आमसभा बोलावल गइल बा.\nशर्मनाक पुलिसिया हरकत\nसाल २००८ में दिल्ली का प्रगति मैदान से एगो दस साल के लड़की के उठा के रियाज अली अपना दू गो साथियन का साथे बलात्कार कइलस. एगो गवाह का बयान का बाद आरपियन के पुलिस गिरफ्तार कर लिहलसि बाकिर ३५ हजार रुपिया ले के मामिला रफा दफा कर दिहलस. मुकदमा में रेप आ मर्डर के जिक्र तक ना भइल. पुलिस ओकरा बादो आरोपियन से अउरी पइसा माँगत रह गइल, मजबूरन एह साल रियाज अली अपना इकाबालिया बयान में पुलिस के बता दिहलसि कि ओह लड़की के खाली अपहरणे ना भइल रहे ओकरा साथे रेपो भइल रहे आ बाद में ओकरा के मार के गाड़ दिहले रहन स. अब दिल्ली पुलिस के सात गो अधिकारियन का खिलाफ मुकदमा करे के आदेश अदालत से भइल बा.\nकाल्हु का मैच में डेनमार्क कैमरून के दु एक से हरा के एगो बड़हन उलटफेर कर दिहलस. कैमरून अब टूर्नामेंट से बाहर हो गइल बा. हालैण्ड जापान के एक गोल से हरा के अगिला दौर नाकआउट में चहुँपे वाला पहिलका टीम बन गइल. घाना आ आस्ट्रेलिया के मैच एक एक से बराबरी पर छूटल बाकिर घाना अपना ग्रुप में शीर्ष पर मौजूद बा. आजु का मैचन में स्लोवाकिया के मुकाबिला पेराग्वे से, इटली के मुकाबिला न्यूजीलैण्ड से, आ ब्राजील के मुकाबिला आइवरी कोस्ट से होखे जा रहल बा. भारत खातिर ई लाज के बात बा कि छोट छोट देश फीफा में खेलत बाड़े जबकि ऊ क्वालिफाइये ना कर पावे. अतना सस्ता खेल जवना में बस एगो गेंद चाहीं ओकरो में सवा अरब के देश एगारह गो बढ़िया फुटबाल खिलाड़ी ना निकाल पावे.


धर्मेन्द्र कुमार पाण्डेय के मिलल मदर टेरेसा पुरस्कार – Anjoria\nपिछला दिने गोरखपुर में यूनाइटेड मिशन सोसाइटी का तरफ से आयोजित एगो कार्यक्रम में प्रसिद्ध पत्रकार धर्मेन्द्र कुमार पाण्डेय के मदर टेरेसा पुरस्कार से सम्मानित कइल गइल. कार्यक्रम के संबोधित करत राज्य के वनमंत्री फतेह बहादुर सिंह कहले कि पूर्वांचल में कला संस्कृति के बढ़ावा देबे वालन के कमी नइखे. स्व॰ वीर बहादुर सिंह के सपना रहे पूर्वांचल राज्य बनावे के जवना खातिर सरकार केन्द्र का लगे प्रस्ताव भेजले बिया. अध्यक्षता भारतेदु नाट्य अकादमी के अध्यक्ष यशवंत उदयभान निकोसे कइलन. सेंट जोसेफ स्कूल के प्रधानाचार्य फादर संतोष आ संयोजक मो॰तनवीर अहमद अतिथियन के स्वागत कइले. एह मौका पर डा॰ विजाहत करीम आ कुमार हर्षो के सम्मानित कइल गइल.\nDharmendra Kumar Pandey and others honored


फिलिम डकैत आ खुद्दार २७ जुलाई के बिहार में रिलीज भइली सँ | CinemaBhojpuri.in\n- Tagged: डकैत\t- no comments\tपिछला शुक 27 जुलाई के बिहार में पवन सिंह स्टारर ‘‘डकैत’’ आ विराज भट्ट अभिनीत ‘‘खुद्दार’’ रिलीज कइल गइल. ‘‘डकैत’’ 40 गो सिनेमाघरन में आ ‘‘खुद्दार’’ बिहार के 30 गो सिनेमाघरन का साथे मुंबईओ में रिलीज कइल गइल, दुनु के शुरूआती ओपनिंग बढ़िया रहल. (प्रशांत निशांत के रपट)\nमिलत जुलतपवन सिंह ‘डकैत’ 27 जुलाई से बिहार के सिनेमाघरन में डकैती डलीहें (1)बिहार में ‘डकैत’ के राज चलत बा (1)सिनेमा भोजपुरी के टाईगर हउवें पवन सिंह (1)बजरंग पवन डकैत बन गइल (1)4 मई से बिहार में ‘डकैत’ के राज चली (1)To the official site of Related Posts via Taxonomies.\tLeaveaReply Cancel reply


एयर इंडिया - विकिपीडिया\nएयर इंडिया भारत क एगो मुख्य और इंडिगो, जेट एयरवेज की बाद यात्री क्षमता की मामला में तीसरा नंबर क बड़का एयरलाइन ह। एकर मालिकी भारत सरकार द्वारा चले वाला एयर इंडिया कम्पनी की लगे बा। एकरी बेड़ा में एयरबस और बोईंग जहाज बाड़ी स जवन की देश विदेश में कुल 84 गन्तव्य स्थान खातिर परिचालित होली स। एकर हेड क्वाटर दिल्ली में आइल बा।\nएकर शुरुआत सन् 1932 में जे. आर. डी. टाटा द्वारा कइल गईल रहे, बाद में एकर नांव टाटा एयरलाइन्स रखल गईल, टाटा एकर पहिला एगो इंजन वाला जहाज में एयर मेल लेके कराची से बोम्बे और फेर मद्रास (अब चेन्नई) ले उडवले रहें। दूसरा विश्वयुद्ध की बाद इ एगो पब्लिक लिमिटेड कंपनी बनल और एकर नांव एयर इंडिया रखाइल।\nएयर इंडिया देश में आ एशिया क्षेत्र में अपनी अन्य सहायक कम्पनी एयर इंडिया रीजनल और एयर इंडिया एक्सप्रेस की द्वारा सेवा देला। एयर इंडिया देशी रूट खातिर एयरबस ए320 और बोईंग 787 जहाजी बेड़ा और लम्बा दुरी खातिर बोईंग 777-300इआर, 747 और 787 जहाजी बेड़ा क इस्तेमाल करेला।\n1.1 शुरुआती साल (1932-1945)\n1.2 आजादी की बाद (1946-2000)\n1.3 बाद क साल (2000-)\n2 उपलब्ध सुविधा\n2.2 फ्लाइट में मनोरंजन क सुविधा\n2.3 फ्रीक्वेंट फ्लायर प्रोग्राम\nशुरुआती साल (1932-1945)[संपादन करीं]\nएयर इंडिया क शुरुआत टाटा संस द्वारा भइल, जवन की भारतीय बिजनस टायकून और विमान चालक जे.आर.डी. टाटा द्वारा स्थापित कइल गईल रहे। अप्रैल 1932 में टाटा के इम्पीरियल एयरवेज खातिर पत्र लेजईले क एगो ठेका मिलल आ एकरी बाद दुगो एक इंजन वाला जहाज (De Havilland Puss Moths) की साथ टाटा संस क रचना भइल। फेर एकर पहिला उड़ान कराची से बोम्बे ले रहल जेकरी बारे में हमनी क पाहिले बात कईनी ह जा। एकर शुरूआती सेवा कराची से अहमदाबाद और बोम्बे होते हुए मद्रास ले रहे। एकरी परिचालन की पहिला साल में इ कंपनी 160,000 मिल (260,000 किमी) क उड़ान भरलस जेमें 9.72 टन पत्र और 155 यात्री शामिल रहे लो। ओ समय एके रुपया 60,000 क फायदा भइल।\nआजादी की बाद (1946-2000)[संपादन करीं]\nदूसरा विश्वयुद्ध की बाद, भारत में स्थायी व्यवसायिक सेवा शुरू हो गईल और टाटा एयरलाइन्स 29 जुलाई 1946 के एयर इंडिया की नांव से पब्लिक लिमिटेड कंपनी बन गईल। 1947 में भारत की आजादी की बाद, 1948 में एकर 49% शेयर भारत सरकार अधिग्रहित क लिहलस। 8 जून 1948 के एकर पहिला अन्तर्राष्ट्रीय विमान सेवा बोम्बे से लन्दन खातिर शुरू भइल। 1953 में भारत सरकार एयर कॉर्पोरेशन एक्ट पास कइलस और एकर बड़ा हिस्सा खरीद लिहलस, फेर ए कंपनी क एयर इण्डिया इंटरनेशनल नांव रखाईल और घरेलु सेवा के पुनर्गठन की तौर पर इंडियन एयरलाइन्स के हस्तांरित करा गईल।\nबाद क साल (2000-)[संपादन करीं]\n2000-01 में एकर निजीकरण कइले क कोशिश भइल। एही साल की दौरान एयर इंडिया संघाई खातिर सेवा शुरू कइलस। 23 मई 2001 के नागरिक उड्डयन मंत्रालय ओ समय की प्रबंध निदेशक माइकल मस्कारेन्हास के भ्रष्टाचार की आरोप में निलम्बित क दिहलस।\n2004 में, एयर इण्डिया एयर- इंडिया एक्सप्रेस नांव से एगो कम लागत वाला स्वयं शासित सहायक कम्पनी शुरू कइलस जवन भारत की शहरन के मध्य पूर्व और दक्षिण एशिया से जोड़े खातिर शुरू भइल रहे।\n2007 में एयर इण्डिया और इंडियन एयरलाइन क एयर इंडिया लिमिटेड नांव की तहत मर्जर हो गईल।\nउपलब्ध सुविधा[संपादन करीं]\nबोईंग 777-200एलआर / 777-300ईआर जहाज क परिचालन लम्बी दूरी खातिर होला जेमें कुल श्रेणी में मिला के 342 यात्री क जगह बा। एही तरह बोईंग 747-400 में 423 यात्री क जगह बा।\nफ्लाइट में मनोरंजन क सुविधा[संपादन करीं]\nएयर इण्डिया की जहाजीन में थेल्स i3000 मनोरंजन सुविधा लागल बा। यात्री लोग हिंदी इंग्लिश कार्यक्रम देखावे वाला5गो चैनल में से चुनाव क सके ल लोग।\nफ्रीक्वेंट फ्लायर प्रोग्राम[संपादन करीं]\nफ्लाइंग रिटर्न एयर इंडिया क फ्रीक्वेंट फ्लायर प्रोग्राम ह। इ भारत क पहिला फ्रीक्वेंट फ्लायर प्रोग्राम ह। एकरी तहत जे मेंबर रही ओके उड़ान की दौरान पॉइंट मिली जौने के ऊ भविष्य की उड़ान की दौरान भुना सकेला।\n↑ सुब्रमण्यम, सामन्था (15 अक्टूबर 2012). "एयर इंडिया, कुशल लाभदायक और तेजी से बढ़ रहा". न्यूयॉर्क टाइम्स. पहुँचतिथी July 18, 2016.\n↑ "एयर इंडिया, इंडियन एयरलाइन". ब्रिटानिका. पहुँचतिथी July 18, 2016.\n↑ "एयर इंडिया इतिहास". क्लियरट्रिप.कॉम. पहुँचतिथी July 18, 2016.\n↑ "एयर इंडिया फ्लाइट में मनोरंजन क सुविधा" (pdf). एयर इंडिया. पहुँचतिथी July 18, 2016.\n"https://bh.wikipedia.org/w/index.php?title=एयर_इंडिया&oldid=645524" से लिहल गइल\nएह पन्ना पर आखिरी बेर संपादन 28 नवंबर 2018 के 20:15 बजे भइल रहल।


भगवान बुद्ध, गौतम बुद्ध, सिद्धार्थ गौतम, शाक्यमुनि भा खाली बुद्ध की नाँव से जानल जाला एगो संत-महात्मा रहलें आ जिनके शिक्षा की आधार पर बौद्ध धर्म अस्थापित भइल। बुद्ध के जनम शाक्य कुल में लुम्बिनी(वर्तमान नेपाल में) नामक अस्थान पर भइल रहे जेवन शाक्य गणतंत्र क राजधानी रहे।\nबुद्ध शब्द क अर्थ होला अइसन व्यक्ति जे के बोधि (मने ज्ञान) मिल गइल होखे आ बौद्ध धर्म में इहाँ के सबसे बड़ ज्ञान प्राप्त व्यक्ति मानल गइल बा आ सम्मासंबुद्ध अथवा सम्यकसम्बुद्ध कहल जाला। शाक्य कुल में जनम की कारण इहाँ के शाक्यमुनि कहल जाला। गौतम गोत्र में जनम भइल आ जनम की बाद नाँव सिद्धार्थ धराइल जेवना से इहाँ के नाँव सिद्धार्थ गौतम भइल। ज्ञान (बोधि) प्राप्त कइ लिहला पर बुद्ध, गौतम बुद्ध, महात्मा बुद्ध आ भगवान बुद्ध कहल जाए लागल। ज्ञान अथवा बोधि के सही स्वरूप के भाषा आ वाणी द्वारा वर्णन ना हो सकेला ओकरी ओर खाली इशारा भर कइल जा सकेला एही से गौतम बुद्ध के तथागत भी कहल जाला जेकर मतलब होला 'जे उहाँ पहुँच गइल होखे' या 'जे ओ (ज्ञान) के प्राप्त कइ लिहले होखे/प्राप्त हो गइल होखे'।\nभगवान बुद्ध अपनी शिक्षा से मध्यम मार्ग क उपदेश दिहलीं जेवना क अर्थ होला इन्द्रिय सुख मे लिप्त रहला आ सारा इन्द्रिय सुख की निषेध की बीच के मार्ग। सामाजिक सांस्कृतिक रूप से बुद्ध भगवान के शिक्षा ओ समय की ब्राह्मण धर्म की खिलाफ़ एगो विद्रोह की रूप में भी देखल जा सकेला काहें से की ए नया धर्म में जात-पात आ कर्मकांड क विरोध कइल गइल आ ज्ञान प्राप्त करे खातिर आपन रास्ता खुद खोजे खातिर निर्देश दिहल गइल।\nभगवान बुद्ध आपन शिक्षा जबानी उपदेश की रूप में पूर्वी भारत में भ्रमण क के पालि भाषा में दिहलीं जेवना क बाद में तिब्बत, चीन, जापान, श्रीलंका आ वतर्मान इंडोनेशिया आ थाईलैंड ले प्रचार-प्रसार भइल। आज भगवान बुद्ध क उपदेश माने वाला बौद्ध धर्म क अनुयायी लोग पूरा दुनिया में फइलल बा ।\n1 इतिहासी व्यक्ति की रूप में गौतम बुद्ध\n2 पारंपरिक स्रोत\n3.2 प्रारंभिक जीवन आ बियाह\n3.3 महाभिनिष्क्रमण (संन्यास)\n3.4 ज्ञान प्राप्ति\n3.5 धर्मचक्रप्रवर्तन (पहिला उपदेश) आ संघ के अस्थापना\n4 भगवान बुद्ध क शिक्षा\n4.1 चारि गो आर्य सत्य\nइतिहासी व्यक्ति की रूप में गौतम बुद्धसंपादन\nइतिहासी गौतम बुद्ध के जीवन के समय क निर्धारण कइल बहुत मुश्किल बा। काहें से कि उहाँ की जन्म आ मरला क कौनो निश्चित समय आ तारीख़ नइखे मालूम ज्यादातर बिद्वान लोग गौतम बुद्ध के जीवन 563 ई.पू. से 483 ई.पू. की बीच में मानेला। हालाँकि अबहिन कुछ दिन पहिले एगो संभावित बौद्ध अस्थान माया मंदिर के उत्खनन लुम्बिनी में भइल बा जेवना क तारीख 550 ई.पू. से पहिले बतावल जात बा, अगर ई सही निकली तब गौतम बुद्ध क जीवन काल अउरी पीछे सरक जाई।\nपारंपरिक रूप से भगवान बुद्ध की जीवन की बारे में बुद्धचरित, ललितविस्तार सूत्र, महावस्तु अउरी निदानकथा नाँव की ग्रन्थ में मिलेला। ए सभ में बुद्धचरितम् सबसे पुरान बा जेवन दूसरी सदी के रचना मानल जाला ई एगो महाकाव्य हवे जेकर रचना अश्वघोष कइले रहलें। महायान परंपरा में ललितविस्तारसूत्रम् के रचना तीसरी सदी में आ महावस्तु के रचना चौथी सदी में भइल मानल जाला। धर्म्गुप्तक परंपरा में अभिनिष्क्रमण सूत्र सबसे बड़ आकार वाली जीवनी हवे आ एकर कई गी चीनी भाषा क अनुवाद मिलेला। निदानकथा श्रीलंका की थेरवाद परंपरा के ग्रन्थ हवे जेवना के रचना पाँचवीं सदी ईसवी में बुद्धघोष कइलें।\nजातक कथा की रूप में बुद्ध की पिछला कई जनम के कहानी मिलेला जे में मनुष्य आ पशु पक्षी की रूप में बोधिसत्व के बार-बार जनम लिहला आ उनकी कार्य क वर्णन बा। जातक कथा के ज्यादातर हिस्सा के रचना चौथी सदी ईसवी में भइल मानल जाला।\nज्यादातर बिद्वान लोग गौतम बुद्ध क जनमभुईं कपिलवस्तु के मानेला जेवन दक्षिणी नेपाल में बा। एकरी अलावा नेपाले में लुम्बिनी (वर्तमान रुम्मिनदेई) की बारे में काफ़ी बिद्वानन के मत बा कि इहाँ भगवान बुद्ध के जनम भइल रहे। एकरी आलावा उत्तर प्रदेश में पिपरहवा आ उड़ीसा में कपिलेश्वर के भी बुद्ध भगवान क जनमभुईं साबित करे के कोशिश होला। ज्यादातर लोग इहे मानेला कि गौतम गोत्र की शाक्य क्षत्रिय राजा शुद्धोदन जेवन कपिलवस्तु के राजा रहलें आ महारानी महामाया देवी कि पुत्र की रूप में उहाँ के जनम भइल आ सिद्धार्थ नाँव धराइल।\nकहानी की मुताबिक महारानी महामाया सपना देखली कि एगो सफ़ेद हाथी उनकी गर्भ में दाहिने ओर से प्रवेश करत बा। एकरी बाद गर्भवती रानी आपनी प्रसव खातिर नइहर जात समय लुम्बिनी नाँव की बन में लरिका के जनम दिहली। कहानी की मुताबिक राजकुमार के जनम पूर्णिमा के भइल जेवना के आज बुद्ध पूर्णिमा की रूप में मनावल जाला। कहानी इहो कहेले कि रानी के प्रसव की बाद मृत्यु हो गइल आ राजकुमार सिद्धार्थ के पालन-पोषन उनकर मौसी महाप्रजापति गौतमी कइली। ज्योतिषी लोग बिचार क के बतावल कि या त ई लरिका एगो चक्रवर्ती राजा होई या फिर भुत बड़ा संत-महात्मा।\nप्रारंभिक जीवन आ बियाहसंपादन\nराजा शुद्धोदन अपनी ओर से सभ कोशिस कइलें की लरिका सिद्धार्थ के कौनो दुःख संताप की बारे में पता न चले आ ई महान राजा बने। राजकुमार सिद्धार्थ के बियाह सोलह बारिस की उमिर में यशोधरा से भइल आ ऊ एगो लरिका के भी जनम दिहली जेकर नाँव राहुल भइल। सिद्धार्थ उन्तीस बारिस कि उमिर ले राजकुमार के जीवन बितवलन।\nराजकुमार सिद्धार्थ एक दिन आपनी सारथि के ले के भ्रमण पर निकललें आ डहरी में उनके एगो द्ध व्यक्ति, एगो बीमार आदमी, एगो मृतक आ एगो सन्यासी देखाइल जेवना की बाद उनके संसार की दुखी रूप के परिचय मिलल। संसार की दुःख आ मरणशीलता के देखि के उनकर मन खिन्न हो गइल आ संसार की दुःख के कारण जाने खातिर आ जीवन क असली उद्देश्य जाने खातिर उहाँ के सन्यास ले लिहलीं। कहानी कहेले कि जब अपनी कंथक नाँव की घोड़ा पर चढ़ी के सारथि चन्ना की साथै राजकुमार महल से निकललें त देवता उनकी घोड़ा की टाप के आवाज हर लिहलें लोग जे से चुपचाप बिना पहरेदारन की जानकारी के ऊ बाहर निकल सकें। जीवन कि दुःख के परिचय पा के जीवन से बैराग आ सत्य की खोज में निकलला के बौद्ध कथा में महाभिनिष्क्रमण कहल गइल।\nज्ञान की खोज में सबसे पाहिले उहाँ के राजगीर गइलीं जहाँ के राजा बिम्बिसार के इ बात पता चल गइल। बिम्बिसार सिद्धार्थ के राजधानी आवे के नेवता दिहले लेकिन सिद्धार्थ मना क दिहलें आ कहले कि ज्ञान मिलला की बाद आपकी राज्य में सभसे पाहिले आइब। एकरी बाद उहाँ के योगी लोगन की संगत में जा के कठोर योग साधना कइलिन लेकिन ए से उहाँ के संतुष्टि ना मिलल। अलग अलग मार्ग पर साधना कइला की बाद भी उहाँके वास्तविक ज्ञान ना मिलल। फिर खुद से अपनी मार्ग के चिंतन-मनन-साधना आ ध्यान द्वारा शुद्ध करत करत एक दिन पूर्णिमा की दिने उहाँके 'मार-विजय' क के ज्ञान के प्राप्ति भइल। जहाँ उहाँ के ज्ञान मिलल ओ जगह के अब बोधगया कहल जाला आ जेवनी पीपर की पेड़ की नीचे उहाँ के ध्यान लगवले रहलीं ओ के बोधिवृक्ष कहल गइल। एकरी बाद सिद्धार्थ गौतम से उहाँ क बुद्ध कहाए लगलीं। कहानी में इहो वर्णन मिलेला कि कठोर साधना की बाद समाधी से उठला पर उहाँ के एगो गँवईं कन्या सुजाता की हाथ से खीर ग्रहण कइलीं जे से उहाँ के साथी कौण्डिन्य आ अउरी चार लोग ई सोच के कि इनकर साधना भंग हो गइल उहाँ के छोडि के चलि गइल लोग। बोधि प्राप्त कइला की समय उहाँ के उमिर 35 बरिस रहे।\nधर्मचक्रप्रवर्तन (पहिला उपदेश) आ संघ के अस्थापनासंपादन\nधर्मचक्रप्रवर्तन के चित्र में निरूपण\nज्ञान प्राप्त कइला की बाद महात्मा बुद्ध के दू गो व्यापारी लोग मिलल जेवन सबसे पहिले उहाँ के शिष्य बनल इन्हन लोगन के नाँव रहे तपुस्स आ भल्लिक मानल जाला कि ई दूनो लोग शिष्य बनत समय आपन केश मुंडवा दिहल आ ऊ अब रंगून की लगे श्वे दगां में मंदिर में रक्खल बा।\nएकरी बाद महात्मा बुद्ध यात्रा करत मृगदाव (वर्तमान सारनाथ)में आ के अपनी पाँच शिष्य लोगन के पहिला उपदेश दिहलीं । महात्मा बुद्ध की एही पहिला उपदेश के धर्मचक्रप्रवर्तन कहल जाला। एही पाँच शिष्यन की साथ उहाँ के संघ के अस्थापना कइलीं आ ई पांचो शिष्य अर्हत् बनल लोग। एकरी बाद जे जे बौद्ध धर्म के अनुयायी बनल संघ में शामिल होत गइल आ संघ क बिस्तार होत गइल।\nपैतीस बरिस की उमिर से अस्सी बारिस की उमिर ले लगभग 45 साल भगवान बुद्ध घूमि-घूमि के भ्रमण करत आ शिक्षा आ उपदेश देत बितवलीं भ्रमण आ भिक्षा द्वारा जीवन यापन के चारिका कहल जाला।\nमहापरिनिर्वाण सूत्र की अनुसार 80 बारिस की उमिर में भगवान बुद्ध ई घोषणा क दिहलें की अब हम परिनिर्वाण के प्राप्त हो जाइबि (भौतिक देह के त्याग देइब)। एकरी बाद ऊ कुंद नाँव की लोहार की द्वारा भेंट कइल भोजन कइलें जेवन उहाँ के अंतिम भोजन रहल एकरी बाद उहाँ के तबियत खराब हो गइल। उहाँ के आनंद के बोला के कुंद के समुझावे के कहलीं कि ऊ ई मत समझे कि एकर दोष ओकरी पर पड़ी ए मे कुंद क कौनो दोष ना बा आ ई भोजन अतुल्य रहल ह। कहानी ई कहेले कि परिनिर्वाण से पहिले बुद्ध ठीक हो गइल रहलीं आ सामान्य रूप से देह त्याग कइलीं। कुछ विद्वान लोग इहो कहेला कि उहाँके वृद्धावस्था की सामान्य लक्षण की अनुसार देह त्याग कइलीं आ ए में भोजन के दूषित रहल क कौनो बाति ना रहे।\nकुशवती अथवा कुशीनारा (वर्तमान कुशीनगर) की बन में उहाँ के परिनिर्वाण के प्राप्त भइलिन आ अपनी शिष्य लोगन खातिर उहाँ के आखिरी वचन रहे कि 'सारा सांसारिक चीज नाशवान बा, अपनी मुक्ति खातिर बहुत ध्यान पूर्वक प्रयास करे के चाही' (पाली में : व्ययधम्मा संखारा, अप्पमादेन सम्पादेथा)। परिनिर्वाण की बाद उहाँ के दाह संस्कार क दिहल गइल आ उहाँ के अस्थि अवशेष अलग अलग जगह पर सुरक्षित रखल गइल।\nभगवान बुद्ध क शिक्षासंपादन\nचारि गो आर्य सत्यसंपादन\nदुःख निरोध क मार्ग\n↑ Cousins (1996), pp. 57–63.\n↑ Norman (1997), p. 33.\n↑ Prebish (2008).\n↑ "Maha-parinibbana Sutta", Digha Nikaya, Access insight, part 5\n↑ "Maha-parinibbana Sutta: Last Days of the Buddha". Accesstoinsight.org. 2013-11-30. पहुँचतिथी 2018-04-25.\nउद्धरण खराबी:<ref> tags exist foragroup named "note", but no corresponding <references group="note"/> tag was found\n"https://bh.wikipedia.org/w/index.php?title=गौतम_बुद्ध&oldid=682521" से लिहल गइल\nLast edited on 14 जनवरी 2021, at 14:39\nएह पन्ना पर आखिरी बेर संपादन 14 जनवरी 2021 के 14:39 बजे भइल रहल।


अंतर्राष्ट्रीय मातृभाषा दिवस - राजीव उपाध्याय - मैना: भोजपुरी साहित्य क उड़ान (Maina Bhojpuri Magazine)\nHome राजीव उपाध्याय Bhojpuri Lekh अंतर्राष्ट्रीय मातृभाषा दिवस - राजीव उपाध्याय\nआज अंतर्राष्ट्रीय मातृभाषा दिवस हऽ। माने अबले के चलन के हिसाब से एगो इवेंट। सालगिरह टाइप के! जदि एकरा के इवेंट के हिसाब से देखल जाओ तऽ बधाई तऽ बनत बा। मने 'हार्दिक बधाई' आ 'हार्दिक शुभकामना' जइसन परंपरागत बाकिर पॉप्यूलर जूमलन के आसमान में जरुर उछाले के चाहीं। अउरी एही तरे एगो सलाना जलसा नियर एकरो इतिश्री रेवा खण्डे समाप्तः; बिल्कुल हिन्दी दिवस अउरी पखवाड़ा नियर। बाकिर जूमला से कुछ ना कुछ जनजागरन तऽ होए जाला अउरी संगहीं माहौल बनि जाला अउरी माहौल के सुख के बाते अलगा बा। एकदम स्वार्गिक!\nहमार मातृभाखा भोजपुरी हऽ बाकिर भोजपुरी हमार मातृभाखा हऽ एह बात के पता हमरा बीस बरिस के उमिर में जा के चलल। भला होखे दिल्ली के ऊ हमरा उपर ई बरियार एहसान कइलस। ना तऽ का जाने हम कबों ई बात जानिए ना पइतिं। बाकिर ओकरा पहिले ले हमरा तऽ इहे पता रहे कि हिन्दी हमार मातृभाखा हऽ।\nहमरा ई नइखे पता एकरा के का नाम दीं। उदासीनता आ हीनता के बोध! एह सभ के बीच बिसेस आ चिन्ता के बिसय ई बा कि आजुओ करोड़न लोगन के पता ले नइखे कि उनकर मातृभाखा भोजपुरी हऽ। ई सभ लोग हिन्दी के आपन मातृभाखा मानेला। एतने ना बलुक भोजपुरी बोले वाला मध्यमवर्ग अपना लइका-बच्चन के ई बतइबे ना करेला कि भोजपुरी ओह सभ के मातृभाखा हऽ। उनका घरन में आ तऽ भोजपुरी बोलल जाला भा अँग्रेजी (शिक्षा, क्षमता, जरूरत आ कई बेर दिखावा के हिसाब से)।\nयदि साचों में हमनी के भोजपुरी भा अपनी मातृभाखा के ले के गंभीर बानी जा तऽ हमनी के सोशल मीडिया में भोजपुरी में भले लिखीं जा चाहें ना बाकिर हमनी अपना घर के लइकन से भोजपुरी में बतियावे के चाहीं। बदलल समाज बेवस्था में सरकार के बहुत बरियार जोगदान बा बाकिर सगरी दोख सरकार पऽ डालि दिहला से हमनी के जिम्मेदारी खत्म ना हो जाई। जदि लोग एह बेरा ना चेताई तऽ दोसर भाखा जल्दिए मातृभाखा बनि जइहन सऽ अउरी हमनी के देखते रहि जाइब जा। जदि संभव होखे तऽ हमनी के इवेंड मोड से बहरी निकसि के अपनी मातृभाखा (संस्कृति आ अथाह ज्ञान) के एक पीढ़ी से दूसरी पीढ़ी ले प्राकृतिक तरीका से हस्तांतरित करीं जा।\nदूरभाष संख्या: 9650214326\nPiyush Parashar 21 फ़रवरी 2021 को 9:54 pm\nबढ़िया लेखन बा


टटका खबर, शुक, 29 दिसम्बर 2017 – टटका खबर\nमेघालय में अगिला साल विधानसभा के भोट होखे वाला बा आ एकरा से कुछ महीना पहिलहीं कांग्रेस के पाँच गो विधायकल समेत आठ गो विधायक भाजपा के अगुअई वाला राजग शामिल हो गइलें. एह गोलबदलू जमात में उप मुख्यमंत्री रावेल लिंगदोहो शामिल बाड़न. हालांकि एह पाला बदल का बादो अबहीं मेघालय सरकार का लगे बहुमत मौजूद बा.\nकेन्द्र सरकार में मंत्री हरदीप सिंह पुरी यूपी से राज्यसभा सांसद बनावल जइहें. मनोहर पर्रिकर के इस्तीफा से खाली भइल सीट पर हरदीप पुरी के टिकट दिहले बिया भाजपा. भोटिंग के जरुरत पड़ल त 16 जनवरी के करावल जाई.\nलोकसभा शुक का दिने आज दिवालिया आ ऋण शोधन अक्षमता संहिता संशोधन विधेयक 2017 के पारित क दिहलसि. एकरा में व्यवस्था बा कि जानबूझ के करजा ना चुकावे वाली कंपनियल के कर्ता धर्ता ओकरा नीलामी में शामिल ना हो सकीहें. ई लोग अब आपन संपतियो ना बेच सकी जबले करजा के निपटारा नइखे हो जात.\nरेल मंत्री पीयूष गोयल शुक का दिने राज्यसभा में कहलें कि रेलवे में खाली पड़स एक लाख बीस हजार से अधिका पद अगिला बरीस भर दीहल जाई.\nबरीस का आखिरी दिने बम्‍बई शेयर बाजार 209 अंक के बढ़त बनावत 34 हजार 57 के रिकार्ड बना के बंद भइल. एह साल एकरा में कुल 28 फीसदी के बढ़ोतरी आइल बा. निफ्टीओ अतने फीसदी का बढ़ावल 10 हजार 53 पर बंद भइल. बाजार के जानकारन के कहना बा कि अगिलो साल तेजी बनल रहे के पूरा उमेद बा.\nअगला साल पूरा देश में आयुष विश्वविद्यालय आ कॉलेज खोलल जाई जेहसे देश में डॉक्टरन के कमी के तेजी से दूर कइल जा सके. शुक का दिने लोकसभा में राष्ट्रीय चिकित्सा आयोग विधेयक-2017 पेश करत जेपी नड्डा ई जानकारी दिहलन.\nयूपी माध्यमिक शिक्षा परिषद अगिला साल होखे वाला इम्तिहानन ला प्राइवेट से फार्म भरे वाला पचास हजार परीक्षार्थियन के पंजीयन रद्द क दिहले बिया.परिषद के सचिव नीना श्रीवास्तव के कहना बा कि एह पंजीयन में फर्जीवाड़ा कइल गइल बा एहीसे एहनी के रद्द क दीहल गइल. अब ओह विद्यालयन के प्राचार्यन प कार्रवाई कइल जाई जहाँ से ई फार्म भराइल रहली सँ.\nजौनपुर जिला के बयालसी विधानसभा के विधायक रहल प्रभु नारायण सिंह के बियफे देर राति निधन हो गइल. 88 बरीस के प्रभु नारायण सिंह बहुत समय से बीमार चलत रहलें. शुक का दिने बनारस के मणिकर्णिका घाट प उनुकर अंतिम संस्कार क दीहल गइल.\nसारण जिला के बनियापुर इलाका में एगो गाड़ीवाला से उगाही करे वाला दू गो सिपाहियन के शुक का दिने निलंबित क दीहल गइल. एह उगाही के विडीयो सोशल मीडिया प पसरला का बाद दोसर कवनो उपायो ना रहुवे.\nपश्चिम चम्पारण जिला के लौरिया थाना में बहाल एगो चौकीदार के नशा का हालत में उत्पाद विभाग के टीम में गिरफ्तार क लिहले बिया.\nयूपी के जौनपुर जिला के के सरपतहां इलाका के समोधपुर बगिया के पुरान राम जानकी मन्दिर से शेषावतार लक्ष्मण के अष्टधातु मूर्ति चोरी हो गइल बा.\nजीआरपी शुक का दिने मुगलसराय टीसन प दू गो जहरखुरानन के गिरफ्तार क लिहलसि. एहनी का लगे से 64 गो महँग मोबाइल, नगदी आ नशा बरामद भइल बा.\nसारण जिला के मशरख इलाका के गोपालबाड़ी से धराइल एगो शराब तस्कर पुलिस के चकमा देके फरार हो गइल.\nगोरखपुर के बांसगांव इलाका के बघराई गाँव में एगो आटा चक्की चलावे वाला के लुंगी चक्की का पट्टा में फंस गइल जवना चलते ओकर मौत हो गइल.\nपूर्वी चंपारण पुलिस शुक का दिने उत्तर बिहार आ नेपाल में कोहराम मचावे वालाल बदमाश कुणाल सिंह के गिरफ्तार करे में सफल हो गइल.\nयूपी के आजमगढ़ जिला के बिलरियागंज इलाका में मुठभेड़ क के पुलिस एगो ईनामी बदमाश के ध लिहलसि. एह मुठभेड़ में एगो सिपाही घवाहिल हो गइल बा.\nजौनपुर के शहर कोतवाली इलाका में एगो मोटरसाइकिल सवार बिजलीकर्मी के दुर्घटना से मौत हो गइल. ऊ गौराबादशाहपुर के खटोलिया गांव के निवासी रहल.\nTags: आजमगढ, गोरखपुर, चंपारण, जौनपुर, टटका खबर, यूपी माध्यमिक शिक्षा परिषद, सारण


देश दुनिया के खबर, शुक2सितम्बर का दिने – टटका खबर\nदेश दुनिया के खबर, शुक2सितम्बर का दिने\nत्यागपत्र पर सेन के हस्ताक्षर असली ना ह : राष्ट्रपति कार्यालय असली पत्र के प्रतीक्षा में.\nसीबीआई छापा के बाद लोकसभा अध्यक्ष के सचिव एपी पाठक के उनुका पद से हटा के मूल विभाग में भेजल गइल. छापा में बेहिसाब संपत्ति मिलल.\nकिरण बेदी कहले बाड़ी कि अगर संसद से विशेषाधिकार के नोटिस मिलल त ऊ माफी ना मँगीहे.\nएगो टीवी चर्चा का दौरान कांग्रेस के शकील अहमद कहले कि हारल सरकार नइखे, हारल अन्ना बाड़े बाकिर टीवी मीडिया बात के उलट के देखावत बा.\nकेन्द्र सरकार साफ कर दिहलसि कि एसजीपीसी के चुनावी नियम में कवनो बदलाव नइखे भइल आ सहजधारी सिक्ख अह चुनाव में हिस्सा ना ले पइहे.\nआरोपन का दबावमें आंध्र के मुख्यमंत्री रहल चंद्रबाबू नायडू आपन आ अपना परिवार के सम्पत्ति के सार्वजनिक घोषणा कइले. उनुका आ परिवार का लगे 40.28 करोड़ रुपिया के सम्पत्ति बा.\nकेंद्रीय मंत्री फारूक अब्दुल्ला ने अफजल गुरू पर अपना बेटा आ जम्मू कश्मीर के मुख्यमंत्री उमर अब्दुल्ला के टिप्पणी के ‘साफ आ सही’ बतवले बाड़े.\nपिछला एक साल का दौरान सूचना का अधिकार के कम से कम 12 कार्यकर्ता मारल गइल बाड़े. भोपाल के शेहला मसूद के हत्या का बाद एह लोग के सुरक्षा पर चिन्ता हो रहल बा.\nकेन्द्र सरकार विपक्ष पर, खास कर के भाजपा पर, संसद में ‘अवरोधक’ रवैया अपनावे के आरोप लगवलसि आ कहलसि कि एह चलते कुछ जरुरी विधेयक पेश नइखे कइल जा पावत.\nमध्य प्रदेश के जबलपुर सुभाष चंद्र बोस चिकित्सा महाविद्यालय के नर्स सब अपना तीन गो मांग खातिर बेमियादी हड़ताल पर चल गइल बाड़ी जवना से अस्पताल के काम ठप पड़ गइल बा.\nअन्ना हजारे आजु अपना गाँव रालेगांव सिद्धि में एगो सभा के संबोधित करत कहले कि सरकार में झूठा भरल बाड़े सँ आ अबही लमहर लड़ाई लड़े के बा.\nभारतीय जनता पार्टी आरोप लगवले बिया कि सरकार सामाजिक कार्यकर्ता अरविंद केजरीवाल के बेमतलब निशाना बनावत बिया. केजरीवाल के नौ लाख रुपिया बकाया चुकावे के नोटिस दिहल गइल बा.\nभाजपा नेता आ केंद्रीय वित्त मंत्री रहल जसवंत सिंह कहले कि अबही ले उनुका 2जी स्पेक्ट्रम मामिला में पूछताछ के सीबीआई नोटिस नइखे मिलल लेकिन जब मिली त ऊ जाँच में पूरा सहयोग दीहें.\nकांग्रेस केंद्रीय मंत्री रहल शंकरसिंह वाघेला के गुजरात में अगिला साल होखे वाला विधानसभा चुनाव खातिर पार्टी के प्रचार समिति के अध्यक्ष नियुक्त कइलसि.\nछत्तीसगढ़ में भारतीय जनता पार्टी सरकार लोकसेवा गारंटी अधिनियम तइयार करे में लागल बिया.\nराजस्थान के जैसलमेर शहर में हजार साल पुराने किला के देवार के एगो हिस्सा भहरा गइल बाकिर केहू घवाहिल नइखे भइल.\nलोकसभा अध्यक्ष मीरा कुमार के सचिव एपी पाठक का दिल्ली आ लखनऊ आवास पर सीबीआई छापा मरलसि.\nअरविंद केजरीवाल अपना पर नौ लाख रुपिया के बकाया रहला के आयकर विभाग के नोटिस के आधारहीन बतवले.\nगुजरात में राज्य सरकार से बिना पूछले लोकायुक्त के नियुक्ति का विवाद पर आजुओ संसद ठीक से ना चल पावल. बाद में भाजपा नेता लालकृष्ण आडवाणी के नेतृत्व में पार्टी के लोग राष्ट्रपति प्रतिभा पाटील से भेंट करके राज्यपाल के वापिस बोलावे के माँग कइल.\nमुम्बई हवाईअड्डे पर आजु फजीरे मुख्य हवाईपट्टी का लगे तुर्की के एगो जहाज बिछला गइल. विमान में 97 यात्री आ चालक दल सदस्य मौजूद रहले. केहू घवाहिल नइखे भइल.\nसर्वोच्च न्यायालय आजु सेना के निर्देश दिहलसि कि ऊ ओह 11 महिला सैन्य अधिकारियन के बहाल कर ले, जे सशस्त्र बल में महिला अधिकारियन के स्थाई नियुक्ति वाला आदेश दिहला से पहिलही रिटायर कर गइल रही.\nमध्य प्रदेश में लूट के इरादा से डेढ़ दर्जन हत्या करे वाला सीरियल किलर सरमन शिवहरे का ससुराल से पुलिस पांच लाख रुपियो से बेसी के हीरा बरामद कइले बिया.\nअन्ना हजारे अबहियो तनी कमजोरी महसूस करत बाड़े बाकिर आजु शुक का साँझ ऊ एगो के सम्बोधित करीहें.\nत्रावणकोर शाही परिवार के लोग सर्वोच्च न्यायालय से कहले कि श्री पद्मनाभस्वामी मंदिर के बी-तहखाना ना खोलल जाये के चाहीं. कहल लोग कि मंदिर के परम्परा का चलते बरामद खजाना के वीडियोग्राफी भा फोटोग्राफीओ ना करावल गइल.\nवायु सेना तय कइले बिया कि अबसे दुर्घटना होखे खातिर बदनाम मिग-21 सुपरसोनिक लड़ाकू विमानन के अनुभवीए पायलट उड़इहे, नौसिखुआ ना.\nपश्चिम बंगाल में 34 वर्ष बाद सत्ता से बहरियाइल वाम मोर्चा भवानीपुर विधानसभा निर्वाचन क्षेत्र में राज्य के मुख्यमंत्री ममता बनर्जी का खिलाफ एगो महिला प्रोफेसर के चुनाव मैदान में उतारी.\nसर्वोच्च न्यायालय काल्हु मालेगांव बम विस्फोट मामले में साध्वी प्रज्ञा सिंह ठाकुर के जमानत याचिका पर फैसला सुरक्षित राख लिहलसि.\nभारतीय वायु सेना प्रमुख नॉरमन अनिल कुमार ब्राउन एह खबर के खारिज कर दिहले कि चीन का मिसाइलन से भारत के खतरा बा. कहलन कि अइसनका हालात से निबटे खातिर भारत के आपन योजना मौजूद बा.\nबीजिंग में 2008 में भइल ओलम्पिक खेल खातिर बनल “स्वर्ण” शुभंकर में अब जंग लागे लागल बा आ जे लोग शुभंकर खरीदले रहल अब ठगाइल महसूस करत बाड़े. तब कहल गइल रहे कि शुभंकर 99.9 फीसदी टंच सोना के ह.\nपाकिस्तान में ईद के खुशी मनावत 30 गो लड़िकन के गलती से अफगानिस्तान सीमा में घुस गइला का बाद तालिबानी आतंकवादी ओकनी के अगवा कर लिहले बाड़े सँ.\nनीदरलैंड के प्रधानमंत्री मार्क रुट कहले बाड़े कि देश में जब्त कइल लीबिया के दू अरब डॉलर के संपति लीबिया के दे दिहल जाई.\nलीबिया के नेता मुअम्मार गद्दाफी आत्मसमर्पण करे से इंकार करत अपना समर्थकन से कहले बाड़े कि लड़ाई जारी राखे लोग.\nसरकार के नयका खाद्य सुरक्षा निर्देशन में गुटखा तंबाकू के प्रतिबंधित ‘खाद्य पदार्थन’ का श्रेणी में राखल गइल बा.\nहीरो मोटर्स भारतीय एफ-1 में कार्तिकेयन के प्रायोजित करी.\nशेयर बाजार में आजुओ तेजी रहल सेंसेक्स 145 अंक उछल के बंद भइल.\nदू दिन का बंदी का बाद खुलल शेयरबाजार में आजुओ तेजी देखे के मिलल आ सेंसेक्स अंक चढ़ के बंद भइल.\nयूरोप में उधारी के संकट आ घरेलू स्तर पर के दिक्कत देखत व्हाइट हाउस अमेरिका के आर्थिक वृद्धि आ रोजगार खातिर बहुत उमेद नइखे राखत.\nविश्व एथलेटिक्स चैम्पियनशिप में भारत का झोरी में कुछ ना पड़ल आ खाली हाथ खालिये रहि गइल.\nबॉलीवुड अभिनेता आ कांग्रेस के तरफ से सांसद रहल गोविंदा एह बाति के नकरले बाड़े कि कवनो वित्तीय विवाद का चलते ऊ अपना निर्माता जीजा जीजा प्रवीण खन्ना के थप्पड़ मरले भा धमकवले.\nबॉलीवुड फिल्म निर्मातन खातिर भोपाल आकर्षण के केंद्र बन चुकल बा. आजुओ एहिजा ‘गली गली में चोर है’ फिल्म के शूटिंग भइल.\nमशहूर कत्थक नृत्यांगना सितारा देवी के 91 साल का उनिर में आजु ‘लीजेंड्स ऑफ इंडियन लाइफटाइम अचीवमेंट अवार्ड 2011’ से सम्मानित कइल गइल.\nअभिनेता सलमान खान पिट्सबर्ग के एगो अस्पताल में आठ घंटे तक चलल सर्जती का बाद स्वास्थ्य लाभ लेत बाड़े.\nमशहूर मराठी संगीतकार आ निर्देशक श्रीनिवास खाले के 85 साल का उमिर में आजु सबेरे उनुके घर पर निधन हो गइल.\nशुक का दिने कोलकाता के साल्ट लेक स्टेडियम में भइल फीफा अंतर्राष्ट्रीय मैत्री मुकाबले में अर्जेंटिना वेनेजुएला को 1-0 से हरा दिहलसि.\nलगे चहुँपियो के निशाना दूर लागत बा आस्ट्रेलियाई क्रिकेट टीम के जेकरा गॉल अंतर्राष्ट्रीय स्टेडियम में जारी पहिला टेस्ट मैच जीते खातिर चउथको दिन एह काम में खेले के पड़ी. श्रीलंका टीम 379 रन के लक्ष्य चहेटे में अपना पांच बल्लेबाजन के 68 रन पर गँवा दिहले बिया.\nइंग्लैंड दौरा पर अबही ले बेहद निराशाजनक प्रदर्शन करे वाली भारतीय क्रिकेट टीम शनिचर का दिने खेलल जाये वाला पहिलका एकदिना जीते के पूरा कोशिश करीहें.\nश्रीलंकाई क्रिकेट टीम गॉल अंतर्राष्ट्रीय स्टेडियम में पहिला टेस्ट मैच के तिसरा दिने आस्ट्रेलिया के दूसरकी पारी 210 रन पर समेट दिहले. अब मैच जीते खातिर श्रीलंका के 379 रन बनावे के पड़ी.\nकोलकाता में आजु शुक के साँझ होखे वाला अर्जेटीना आ वेनेजुएला के राष्ट्रीय फुटबाल टीमन का बीच होखे वाला दोस्ताना मुकाबला से पहिले मौसम साफ बा, लागत बा कि इंद्रो देवता अर्जेटीना के सुपर स्टार लियोनेल मेसी पर मेहरबान बाड़े.\nभारतीय टेनिस खिलाड़ी सोमदेव देवबर्मन आ फिलीपींस के ट्रीट कोनरार्ड हुए के जोड़ी शानदार जीत दर्ज करके साल के आखिरी ग्रैंड स्लैम अमेरिकी ओपन के दुसरका दौर में प्रवेश कर गइल. लेकिन सानिया मिर्जा आ महेश भूपति के मिश्रित जोड़ी पहिलके दौर में हार गइल.\nचीन के शहर ओरडोस में काल्हु से शुरू होखे जा रहल पहिलका एशियाई पुरुष चैम्पियंस ट्रॉफी हॉकी प्रतियोगिता में भारत के पहिला मुकाबला मेजबान चीन का साथे होके वाला बा.


यूपी पंचायत चुनाव के तिसरको दौर सकुशल निपटल – टटका खबर\nयूपी पंचायत चुनाव के तिसरको दौर सकुशल निपटल\nयूपी के पंचायत चुनाव के तिसरका दौर शनिचर का दिने सकुशल निपट गइल. नक्सल प्रभावित मिर्जापुर, सोनभद्र, अउर चन्दौली जिला में साँझ चारे बजे वोट डाले के काम पूरा करा लीहल गइल जबकि बाकी जिलन में साढ़े चार बजे ले वोटिंग करावल गइल. पिछलका दुनू दौर का तरह तिसरको दौर में छिटपुट हिंसा के खबर बा.\nमैनपुरी के करहल इला का के मढ़ापुर गांव में प्रधानी के दू गो उम्मीदवारन के समर्थकन का बीच गोली चले के खबर बा जवना से एक आदमी घवाहिल हो गइल. एहिजा तीन जने के पुलिस गिरफ्तार कइले बिया.\nबलिया के बांसडीह इलाका के भीखमपुर में बाराबंकी के कोठी इलाका के सरसा गांव में, आ गाजीपुर के मरदह ब्लाको में दू गुटन का बीच मारपीट होखे के खबर बा जवना से नाहियो त डेढ़ दर्जन लोग घवाहिल हो गइल.\nसात जिला के तिसरका दौर के मतदान सोमार7तारीख के होखे वाला बा.


कसले बनायो कोरोना भाइरस :चीन, अमेरिका कि इजरायलले ? – Media Np Online\nमुख्य पृष्ठ /News/कसले बनायो कोरोना भाइरस :चीन, अमेरिका कि इजरायलले ?\nइरानी सरकारका प्रवक्ताले यस्तो जवाफ दिए कि “घातक भाइरस फैलाउन उत्साहित हुनु शर्मनाक र सरासर अमानवीय हो ( र मानिसहरूले यसको पीडा भोगिरहेको देख्दा रमाईलो हुन्छ’’ डुबुविट्सले थप लेखे, ‘तेहरानले मध्य पूर्वमा “आतंकवाद फैलाएको’’ छ र “अब यसले कोरोनाभाइरस फैलाइरहेको छ।’’


भोजपुरी साहित्य क पारस : पं. धरीक्षण मिश्र – भोजपुरी साहित्य सरिता\nजब से सृष्टिकर्ता सृष्टि के रचलें तब से भाव अउरी विचार के अभिव्यक्त करे के मानवीय लालसा अलग अलग रूप में जनम लेहलस । मुंशी प्रेमचंद जब ई कहत बाड़े कि जवना साहित्य से हमरा में रुचि ना जागे, आध्यात्मिक अउरी मानसिक तृप्ति ना मिले, हमरा में गति अउरी शांति पैदा ना होखे, हमरा मे सौन्दर्य प्रेम ना जागृत होखे, जवन हमनी के सच्चा संकल्प अउरी कठिनाई पर विजय पावे के दृढ़ता उत्पन्न ना करे, ऊ हमारा ला बेकार बाटे अउरी ऊ साहित्य कहलावे के अधिकारी नइखे ।\nबात अगर पंडित धरीक्षण मिश्र के होखे त ऊहाँ के साहित्य मे ऊ सब कुछ मौजूद बा जवन उत्कृष्ट साहित्य के मानक होला । पंडित धरीक्षण मिश्र पर आइल एगो स्मारिका मे कैलाशनाथ मिश्र जी एगो बड़ा बढ़िया प्रसंग लिखले बानी उहाँ के कहत बानी कि १९६० के दशक के बात हs ,नागरी प्रचारिणी सभा देवरिया मे डॉ. हजारी प्रसाद द्विवेदी जी आइल रहनी आ ऊहाँ कविवर पंडित धरीक्षण मिश्र जी भी आमंत्रित रहनी ।ऊहाँ के आपन लोकप्रिय रचना “कौना दुखे डोली में रोवति जाति कनियाँ ” अउरी संस्कृत व्याकरण पर केंद्रित कुछ रचना के सुनाके डॉ. द्विवेदी के आश्चर्यचकित कर देहनी। “कौना दुखे डोली में रोवति जाति कनियाँ ” के अंतिम बंद रहे :-\nचौदहे बरीस घर राम छोड़ि दिहले तऽ\nपोथी के पोथी लोग लिखले बा कहनियाँ ।\nजन्म भूमि छोड़ि देत बानी आजीवन हम\nमाथ पै चढ़ा के माई बाप के बचनियाँ ।\nहमरी बेर बाकी तऽ दुकाहें दों सूखि गैल\nबालमीकि व्यास कालिदास के कलमियाँ ।\nएही दुखे डोली में रोवति जाति कनियाँ ॥\nजइसे ही बंद खतम भइल, डॉ. द्विवेदी ,धरीक्षण मिश्र के अपना अकवारी मे भर लेहनी अउरी कहनी कि “आपने कमाल कर दिया है । इस पर तो आज तक न किसी का ध्यान गया है और न किसी ने कुछ लिखा ।”\nअइसही एगो अउरी संस्मरण “अमृतध्वनि” जइसन कठिन छंद के बारे में आवे ला । धरीक्षण मिश्र जी के काम बाटे अमृतध्वनि पर उहाँ के लिखल हs :-\nठनगन समधि नाधि के, बके अंट के पंट ।\nबेटिहा भेजले अंत में ,लट्ठद्धर कुछ लंठ ।।\nलट्ठद्धर कुछ लंठज्जबर गरज्जद्धरधर ।\nधद्धग्गरदन चच्चचटकन थत्थत्थपर ।।\nगातल्लउरि पीटातस्सब सुधियातत्तनमन ।\nखातक्कवर सुहातठ्ठहर भुलात्त ठनगन ।।\nडकडर बिना न जात बा, अइसन बा बरजाद ।\nआइल तीर्थ प्रयाग से, कुम्भज्जबर परसाद ॥\nकुम्भज्जवर परसादध्धर तन कम्पत्थरथर ।\nआँखझ्झरझर नाकसरसर साँस्घ्घरघर ॥\nबन्दघ्घर मन मन्दत्‍तर निस्पन्ददि‍दनभर ॥\nतारच्छिकत कपारध्धिकत पधार डकडर ॥\nजब एह छंदन के डॉ. पंडित विद्यानिवास मिश्र जी देखनी त कहनी की “मिश्र जी के कलम से तरि गइल भोजपुरी” ।\nप्रसिद्ध मार्क्सवादी लेखक मैनेजर पाण्डेय लिखले बानी एक जगह की “ पं. धरिक्षण मिश्र सचमुच एक किसान कवि है । उन्होंने कविता की खेती की है । उनकी कविताएं एक किसान कवि की लहलहाती फसलें है जो कवि को संतोष देती है और दुसरे को जीवन । उनका काव्य-संसार तुलसीदास के काव्य-संसार की तरह सधारण जन के लिए भी है और पंडितों के लिए भी ।”\nपं. धरीक्षण मिश्र लोक भाषा के एगो महान साहित्यकार रहनी , जेकरा रचना में अलंकार, छंद साम‌र्थ्य के व्यापकता भोजपुरी ला एगो गौरव के बात रहे । इहे कारण रहे कि बहुमुखी प्रतिभा के धनी एह कवि के भोजपुरी साहित्य जगत में ऊँच स्थान मिलल बाटे।\nकवनों भी रचना के व्यावहारिकता समय आ काल से परे होला। एगो उहाँ के रचना देखल जाव\nकथनी पर करनी फेरात नइखे,\nदिमाग गरम रह ता कबो सेरात नइखे,\nहर के दुगो बैल कइसे मान होइहें सन\nजब एगो बुढ़ गाई घेरात नइखे ।\nलोकतंत्र के बारे में उहाँ के जब कहत बानी कि :-\nहाथ मलत पछताई ए भाई,\nलागत बा की एह सब बातन के समय के परिधि में नइखे समेटल जा सकत । पं. धरीक्षण मिश्र जी के बारे में कहल जाला की उहाँ के सबसे बड़ विशेषता रहे की संस्कृत के कठिन से कठिन छन्द के प्रयोग उहाँ के भोजपुरी में कइनी । विधुन्माला , शिखरिणी ,वंशस्थ , शविवदना ,शूर,मालिनी ,सार ,भुजंगप्रयात ,इंद्रव्रजा ,निधि ,अमृतध्वनी आदि छंद के प्रयोग उहाँ के भोजपुरी में मिलेला ।\nपं. धरीक्षण मिश्र जी राजनीतिक-सामाजिक परिवर्तन अपना आखिन से देखले रहनी । एह परिवर्तन के उहाँ के संवेदनशील मन पर गहरा असर पड़ल रहे । एगो उहाँ के रचना बड़ी प्रसिद्धि पवले रहे “सुराज सैर करत बा मिनिस्टरन की कार पर” एकर एगो बानगी देखल जाव :\nआइल सुराज बा सही सुनात बात कान में ।\nन आँखि से देखात बा न आवेत बा ध्यान में ।।\nसुराज ना देखात बा जवार में पथार में ।\nन ढाब ढाठ भाठ में न बाँगरे कछार में ।।\nन खेत में न पेट में न बेर्हि में बखार में ।\nन नोट में न कोट में न शौक में सिंगार में ।।\nन बोर्ड में बाजार में न मिल में रोडवेज में ।\nन श्राद्ध में बिहाय में न दान में दहेज में ।।\nअकाल अन्न वस्त्र के सवार बा कपार पर ।\nपं. धरीक्षण मिश्र जी के रचना में समाजिकता बाटे इहाँ के लिखल एगो कविता बाटे कि “बाटे बेटी के बियहवा भारी भार हो गइल” एकरा माध्यम से जब इहाँ के कहत बानी कि\nकइसन घर बर मिली कहाँ से धन दहेज के आयी ।\nकइसन मिलिहें सासु ननद जहवाँ बेटी बियहायी ।\nभारी चिन्ता एगो माथापर सवार हो गइल ।\nबाटे बेटी के बियहवा भारी भार हो गइल ।।\nकई बार सरकारो एके तूरे के सरियाइल ।\nतब मेन गेट तजि बैक डोर से चुपके से चलि आइल ।\nहार मानि अब चुपचाप बा सरकार हो गइल ।\nदहेजवा जादू के बा भारी एगो खेल हो गइल ।\nएकरा आगे सबके अक्किल बाटे फेल हो गइल ।\nकवनों लउकत ना उपाय बा अन्हार हो गइल ।\nई कविता बड़ बाटे बाकिर एहमे एकर चारित्रिक चित्रण बड़ी जबरदस्त बाटे। पं. धरीक्षण मिश्र जी के पहिला किताब “शिव जी के खेती” रहे जवन १९७७ में आइल रहे । गृहस्थी के पूरा साँच समेटले शिव , पारबती आ नारद मुनि के केंद्र में राख के , व्यंग आ रस से सउनाइल शिव जी के खेती सब केहू के पढ़े लायक बनल बाटे।\nपं. धरीक्षण मिश्र जी के वास्तविक काव्य-भूमि व्यंग्य रहे , अगर हम उहाँ के भोजपुरी काव्य के परसाई आ श्री लाल शुक्ल कही त एहमे कवनो सानी नइखे। मिश्र जी के साहित्य पर कुछ काम भइल बाटे आ अभी बहुत कुछ बाकी बाटे । एगो कहावत कहल जाला की करनी के फलआज ना त कल । आजो कबो कबो जब गोरखपुर आकाशवाणी से धरीक्षण मिश्र जी के कविता के पुनः प्रसारण होखेला त तन मन आनन्द से भर जाला । सुनी के “कौना दुखे डोली में रोवति जाति कनियाँ ” बहुत जाना के रोवां खाड़ा हो जाला ।\nपं. धरीक्षण मिश्र भोजपुरी साहित्य के समृद्धता के दस्तावेज बानी । उहाँ के रचना संसार भोजपुरी साहित्य के निर्माता के श्रेणी में बाटे । साहित्य अकादमी उहाँ पर भारतीय साहित्य के निर्माता शृंखला में विनिबंध निकलले रहे । कहल जाला कि साहित्य में मुख्य रूप से ऊहे रचना स्वीकार होला चाहे जीवन पावेला जवन बहुधा कंठ से अनेक रूप में बन बिगड़के एगो सर्वमान्य रूप धारण कर लेवेला । पं. धरीक्षण मिश्र भोजपुरी साहित्य के ऊ पारस बानी जवना के एको कोना अभी ठीक से पकड़ाइल नइखे । उहाँ के रचल साहित्य अभी बाट जोहत बा ओह जौहरी लोगन से जे आवे देखे, परखे आ दुनिया के देखावे , की हई देखs , हई देखs… भोजपुरी एगो भाषा के तौर पर केतना समृध्द बाटे आ ओकर लगे अपना साहित्यकारन के रूप में कइसन कइसन अनगढ़ पारस बाटे ।\nजलज कुमार मिश्र\nआलेखजलज कुमार मिश्र\nरउआ बिटियन प खूबी इतराईं भाईजी


विनोद खन्ना के दादा साहब फाल्के पुरस्कार से नवाजल गइल – टटका खबर\nनयी दिल्ली 13 अप्रैल (वार्ता). दिवंगत अभिनेता विनोद खन्ना के बरीस 2017 के आजु दादा साहब फाल्के पुरस्कार से सम्मानित कइल गइल. न्यूटन के सबले नीक हिंदी फीचर फिल्म आ श्रीदेवी के सबले नीक अभिनेत्री के राष्ट्रीय फिल्म पुरस्कार दीहल गइल.\nअसमी फिल्म विलेज रॉकस्टार्स के सबले नीक फीचर फिल्म, रिद्धी सेन के सबले नीमन अभिनेता आ ए.आर. रहमान के सबले नीक संगीत निर्देशक के खिताब मिलल बा.\nहिंदी आ मराठी लेखिका उषा किरण खान आजु 65वां राष्ट्रीय फिल्म पुरस्कारन ला चुनाइल नामन के घोषणा का दौरान बतवली कि दादा साहब फाल्के लाइफ टाइम अचीवमेंट पुरस्कार खातिर नाहियो त 15 गो नाम पर विचार भइल आ आखिर में दू घंटा माथा लगवला का बाद जूरी विनोद खन्ना के नाम पर मुहर लगवलसि.\nफीचर फिल्म श्रेणी ला 11 सदस्यन वाली जूरी के प्रमुख आ जानल-मानल निर्माता निर्देशक शेखर कपूर बतवलें कि असमी फिल्म विलेज रॉकस्टार्स के सबले नीक फीचर फिल्म के पुरस्कार दीहल गइल बा. एकर निर्माता-निर्देशक रीमा दास हई आ ई फिलिम सुदूर गाँव के ओह बचवन के कहानी ह जे आगा चल के रॉकस्टार बने के सपना देखेलें.\nलक्षद्वीप में बनल जसारी भाषा के फिल्म सिंजर को सबले नीक पहिल फिलिम, बाहुबली-2 (तेलुगु) के सबले लोकप्रिय फिलिम, मराठी फिलिम मोर्ख्या के सबले नीक बाल फिलिम के पुरस्कार दीहल गइल बा.\nराष्ट्रीय एकीकरण पर बनल सबले नीक फिलिम के पुरस्कार मराठी फिलिम धप्पा के मिलल. सामाजिक सरोकारन पर बनल फिलिम के पुरस्कार मलयालम फिलिम आलोरुक्कम के आ पर्यावरण संरक्षण पर हिंदी फिलिम इरादा के सबले नीक फिलिम के पुरस्कार मिलल.\nहाल ही में दुनिया के अलविदा कह जोए वाली श्रीदेवी के फिलिम मॉम में उनुका शानदार अभिनय ला सबले नीक अभिनेत्री आ रिद्धी सेन के बंगला फिलिम नगर कीर्तन खातिर सबले नीक अभिनेता घोषित कइल गइल.\nसवले नीक निदेशक के पुरस्कार मलयालम फिलिम भयानकम के निदेशक जयराज के दीहल गइल.\nTags: दादा साहब फाल्के पुरस्कार, राष्ट्रीय फिल्म पुरस्कार 2017, विनोद खन्ना, श्रीदेवी


धोनी – टटका खबर\nखबर भोजपुरी में (बुध, 31 दिसंबर 2014)\n(मंगल, 30 दिसंबर के खबर) क्रिकेट में एगो बड़हन धमाका करत कप्‍तान रहल महेन्‍द्र सिंह धोनी टेस्ट मैचन से सन्यास ले लेबे के एलान क दिहलन. हाल का समय में धोनी के कप्तानी के धार खतम हो गइल रहे आ उनका कप्तानी में विदेश में खेलल 30 गो टेस्ट में से महज छह गो में\nचैपियंस लीग इतिहास के सबले तेज पचासा मरले धोनी\nआतिशी छक्का उडावे खातिर मशहूर महेन्द्र सिंह धोनी चैपियंस लीग बीसबीसा के इतिहास के सबले तेज पचासा ठोक मरले. चेन्नई सुपरकिंग्स के कप्तान धोनी बियफे का दिने सनराइजर्स हैदराबाद का खिलाफ छक्कन के बरसात करत सोरहे गेंद पर 50 रन बनावे के नया रिकार्ड बना डलले. एकरा साथे धोनी कैरेबियाई बल्लेबाज किरोन पोलार्ड के 18


भोजपुरी व्‍यंग्‍य में पढ़ें: ए नीतीश तू थाक गइल बाड़s...तs का कहले पिंकू?_बनाने के लिए मोबाइल सिस्टम पर पैसा बनाने के लिए फास्ट विधि\nभोजपुरी व्‍यंग्‍य में पढ़बनाने के लिए मोबाइल सिस्टम पर पैसा बनाने के लिए फास्ट विधिें: ए नीतीश तू थाक गइल बाड़s...तs का कहले पिंकू?\nमथुरा: हाथरस मामले में गिरफ्तार PFI के संदिग्धों की जमानत याचिका खारिजकैसे एक कंप्यूटर पैसा बनाता है कैसे करता हैउर्वशी ढोलकिया ने 25 दिनों तक आखिर क्यों छुपाई कोरोना पॉजिटिव होने की बात? अब किया खुलासामीडिया बनाने\nIPL 2020: 'युवाओं में जोश की कमी' बोलकर फंस गए धोनी, सोशल मीडिया ने लगा दी क्लासकैसे एक कंप्यूटर पैसा बनाता है कैसे करता है\nVideo: मेरठ में केमिकल फैक्ट्री में लगी भीषण आग, मजदूरों के फंसे होने की आशंका, फायर ब्रिगेड की6टीमें मौके परबनाने के लिए मोबाइल सिस्टम पर पैसा बनाने के लिए फास्ट विधि\nहाल ही में अद्यतित ：2021-01-21 06:34:53


भोजपुरी भाषा के इतिहास पर एगो नजर – भोजपुरी मंथन\nभोजपुरी आन्दोलन के इतिहास\nभोजपुरी भाषा के इतिहास पर एगो नजर\nडॉ. जयकांत सिंह “ जय ”\nलं.सिं.म. , मुज्जफरपुर , बिहार\nभोजपुरी भारतीय आर्य भाषा परिवार के भाषा ह। इ लगभग पचास हजार वर्गमील से उपर के भारतीय भूभाग में बसेवाली जनता के मातृभाषा ह । भारत के आलावा नेपाल , मारिशस, फिजी , सूरीनाम , गुयाना , जमैका आदी कई देशन में बोले लिखे आ पढ़े जाए के कारन एकरा अन्तर्राष्ट्रीय भाषा कहाए के स्वाभाविक अधिकार प्राप्त बा। देश विदेश में बसल लगभग बीस करोड़ लोगन के भाषा भोजपुरी के पास लोक –शिष्ट साहित्य के अकूत भण्डार बा। एकरा अतीत , वर्तमान अउर भविष्य के लेके भोजपुरी भाषी , भोजपुरी प्रेमी , भाषाविद , साहित्यकार , शिक्षक , शिक्षाविद् आदी के बीच विमर्श के एगो नया दौर शुरू भइल बा , जवन एह भाषा अउर भाषा भाषी खातिर शुभ सूचक बा ।\nअब जहाँ तक भोजपुरी भाषा के अतीत अथवा प्राचीनता के सवाल बा त भाषा के अर्थ “भोजपुरी” शब्द के पहिल लिखित प्रयोग सन् १७८९ ईo में बतावल जाला। डॉक्टर अब्राहम जार्ज ग्रीयर्सन रेमन के “शेरमुताखरिन” के अनुवाद के भूमिका में एगो भोजपुरी मुहावरा के प्रयोग करत एकर उल्लेख कइले बाड़ेन बाकिर एकर मतलब ई नइखे की भाषा के अर्थ में भोजपुरी के पैदाइश १७८९ ई० में भइल भा एकरा पहिले एकर अस्तित्व ना रहे। साँच बात ई बा की भोजपुरी बोली भा भाषा , लोक साहित्य आ संस्कृति के अध्यन के ओरी ध्यान सबसे पहिले पश्चिम आ खास कर के यूरोपियन बिद्वान साहित्यकार लोग के गइल आ उहे लोग एकरा भाषिक संरचना , लोकसाहित्य संपदा आ महत्व से भारतीय आ भोजपुरी भाषी बिद्वान साहित्यकार लोगन के परिचय करावल।\nभोजपुरी भाषा के अध्यन अनुसंधान आ ओकरा लोक साहित्य संपदा के संकलन – संपादन करे वाला पश्चिमी बिद्वान लोग में प्रमुख रहलें जौन बीम्स , रेवरेंड सेमुअल , हेनरी केलौग ,रुडोल्फ हार्नले , एजा एम चाइल्ड , एल सेंट जोसेफ ,ई. डेविड ,डब्लू. एल . हिल्बर्गे , हार्स्टमैन जार्डन,मोनिका ,डॉ ग्रियर्सन आदि। सन् १९३९ -४० में आवत आवत भारतीय बिद्वान लोग के पश्चिम के बिद्वान लोगन से प्रभावित होके भोजपुरी भाषा के अध्यन – अनुसंधान आ ओकरा शब्द साहित्य संपदा के संकलन संपादन के ओर देग बढावल।\nभारतीय बिद्वानन में डॉ. सुनीति कुमार चटर्जी , डॉ. उदय नारायन तिवारी , डॉ. भोला नाथ तिवारी , डॉ. विश्वनाथ प्रसाद , डॉ. कृष्णदेव उपाध्याय , पं. गणेश चौबे , दुर्गा शंकर प्रसाद सिंह नाथ , रघुवंश नारायण सिंह , आचार्य महेंद्र शास्त्री , राहुल सांकृत्यान आदि भोजपुरी भाषा बिषयक अध्यन आ लेखन के गति दीहल लोग। जहाँ डॉ. हार्नले भोजपुरी के आधुनिक आर्य भाषा के पूर्वी गोडियन वर्ग के बिहारी खाना के के बोली बतवलें उहँवे डॉ. ग्रियर्सन ओकरा के बहरिंग शाखा के पूर्वी समुदाय के बिहारी वर्ग के भाषा साबित करत भोजपुरी के मागधी अपभ्रंश से विकसित भाषा साबित कइले। एकरा बाद भारतीय भाषाविद बिद्वान डॉ. चटर्जी , डॉ. धीरेन्द्र वर्मा , डॉ. तिवारी आदि डॉ. ग्रियर्सन के विचार से प्रभावित होके भोजपुरी के मगधी अथवा अर्ध मागधी अपभ्रंश से विकसित बतावल सन् १००० ई. के बाद के बोली आ भाषा साबित करत आइल बा। आजुओ अधिकांश बिद्वान भाषाविद एही मत के आग्रही बाड़ें।\nबाद में भोजपुरी भाषा के भोज आ भोजपुर से जोड़ के अध्यन करे वाला बिद्वान जइसे डॉ. एस. पी. बनर्जी , पृथ्वी सिंह मेहता , डॉ. राहुल सांकृत्यान , रघुबंश नारायण सिंह आदि एकरा के और प्राचीन बतावल। रघुबंश नारायण सिंह भोजपुर के बैदिक विश्वामित्र के जजमान प्रतापी भोजगण से जोड़ के ओकरा बोली के बैदिक भाषा से विकसित भाषा बतवलें। डॉ. जितराम पाठक भोजपुरी के बैदिक भाषा , पाली कोसली आ अवधि से भाषीक संरचना आ बैदिक , पौराणिक सहित एतिहासिक संदर्भन से जोड़ के तुलनात्मक आधार पर अध्यन करत बहुते प्राचीन आ जन भाषा साबित कइलेन। भोजपुरी भाषा के प्राचीनता के अध्ययन खातिर डॉ. जयकांत सिंह “जय” के पुस्तक “भारतीय आर्य भाषा आ भोजपुरी ” के देखल जा सकत बा।\nअबही तक भोजपुरी भाषा के जवन व्याकरण आ शब्दकोश प्रकाशित बा ओकरा में सन् १९१५ ई. में लिखल शिवदास ओझा के “ भोजपुरी के ठेठ भाषा व्याकरण ” से लेके २०१३ में प्रकाशित डॉ. जयकांत सिंह “जय” के “ मानक भोजपुरी भाषा , व्याकरण आ रचना ” तक प्रकाशित छोट बड़ दू दर्जन व्याकरण ग्रन्थ आ सन् १९४० ई. में लिखाइल एल. सेंट जोसेफ के मोतिहारी मिशन हाउस में छपल “ भोजपुरी शब्दकोष ” से लेके सन् २००९ ई. में केंद्रीय हिंदी संस्थान , आगरा से प्रकाशित “भोजपुरी – हिंदी – इंग्लिश लोक शब्दकोष ” तक लगभग डेढ़ दर्जन छोट बड़ शब्दकोषन के चर्चा कइल जाला ।\nभोजपुरी लोक साहित्य के ले के अबही तक जेतना अध्यन अनुसंधान आ संकलन –संपादन के काम भइल बा ओतना साइदे कवनो आउर भारतीय भाषा में भइल होई। भोजपुरी भाषा के इतिहास के कई पुस्तक प्रकाशित आ कईगो पाण्डुलिपि अभी प्रकाशन के इन्तेजार में बा। प्रकाशित पुस्तकन के इतिहास में प्रमुख बा रस बिहारी पाण्डेय के “ भोजपुरी भाषा का इतिहास ” , डॉ. राजेश्वरी शांडिल्य के “ भोजपुरी एक प्रश्न अनेक ” डॉ. जयकांत सिंह के पुस्तक “भारतीय आर्य भाषा आ भोजपुरी ” आदि। सन् १९५४ ई. में प्रकाशित डॉ. उदयनारायण तिवारी के ग्रन्थ “ भोजपुरी भाषा और साहित्य ” भोजपुरी भाषा के इतिहास जाने ला शोधपूर्ण ग्रन्थ बा। अइसे एकरा आलावा भी कई बिद्वानन के काम भोजपुरी भाषा के इतिहास के लेके बा।\nजहाँ तक भोजपुरी भाषा में लिखित आ प्रकाशित काव्य आ गध्य साहित्य के बात बा त काव्य साहित्य के इतिहास त सिद्ध साहित्य के सिद्ध कवि सरहथा , शबरप्पा , भुसुकप्पा आदि नाथपंथ के योगी कवि गोरखनाथ , चौरंगीनाथ , भरथरी , गोपीचंद आदि , सन्त साहित्य के संत कवि कबीरदास , धरमदास ,दरियादास ,धरनिदास ,लक्ष्मी सखी , भिनक राम , भिखम राम , टेकमन राम , रामेश्वर दास आदि से लेके आज के आधुनिक कवि लोग के काव्य परम्परा तक विस्तार लेले बा। गध्य साहित्य के लेखन के विविध विधात्मक इतिहास सन् १९२० ई. से शुरू भइल बा। भिखारी ठाकुर , राहुल सांकृत्यान , गोरखनाथ चौबे , छांगुर त्रिपाठी, आदि भोजपुरी के नाटक एंकामी सन् १९४० ई. तक धूम मचा चुकल रहे। ओईसही बिंध्याचल प्रसाद गुप्त , अवध बिहारी सुमन के कहानी सन् १९४८ ई. तक काफी चर्चित हो चुकल रहे। महेंद्र शास्त्री के लघु कथा “का उ सोना ना रहे ” निबंध “ पानी ” अवधेन्द्र नारायण के आलोचनात्मक निबंध “भोजपुरी के आदि कवि कबीर दास ” आदि भोजपुरी भाषा के साहित्यिक अभिव्यक्ति क्षमता के लोहा सन् १९४८ तक मनवा चुकल बाड़ें।\nभारतवर्ष के आजादी मिलला के बाद सन् २००० ई. तक भोजपुरी भाषा , साहित्य , संस्कृति के अध्ययन , लेखन आ प्रकाशन के दिसाई बहुत व्यापक स्तर पर काम भइल। साहित्य हर विधा में प्रतिवर्ष दर्जनों पुस्तक के प्रकाशन आ राष्ट्रीय – अन्तर्राष्ट्रीय स्तर पर मूल्यांकन हो गइल। सिनेमा ,पत्रकारिता , लोकगीत गायन , शिक्षा , संवैधानिक मान्यता के दिसाई कईगो महत्वपूर्ण काम भइल। भोजपुरी सेवी संस्थान के गठन आ सक्रियता के बदौलत भोजपुरी भारतीय संसद में चर्चा के विषय बनल I\nआज भोजपुरी भाषा के ले के भोजपुरी भाषी क्षेत्र आ जनता के बीच काफी जागरूकता फैलल बा , जे काल्ह तक भोजपुरी के बोली आ लोक साहित्य तक सिमटल भाषा बतावत रहे उहे एकरा साहित्यिक समृधि पर रीझ के एकर गरिमागान कर रहल बा। क्षेत्रीय प्रांतीय स्तर से लेके अन्तर्राष्ट्रीयस्तर तक के कई एक गो संगठन एकरा विकास विस्तार आ अधिकार के लड़ाई लड़ रहल बा। कुछ संस्थन आ व्यक्तियन के के स्वार्थ आ महत्वकांक्षा केन्द्रित गुटबाजी के छोड़ देहल जाव त आज भोजपुरी भाषा कई प्रकार के उपलब्धियन के सहारे आपन हक अधिकार पावे के ओर अग्रसर बा। शिक्षा के क्षेत्र में आज भोजपुरी भाषा के लेके काफी अध्ययन आ अनुसंधान हो रहल बा। बिहार प्रान्त के कई विश्वविद्यालय – महाविद्यालय में स्नातक आ स्नातकोत्तर स्तर तक भोजपुरी भाषा साहित्य के अध्ययन अध्य्यापन हो रहल बा। बिहार सरकार धीरे धीरे प्राथमिक स्तर से लेके उच्च विद्यालय तक के भोजपुरी शिक्षा खातिर रचनात्मक सोच मूर्त रूप ले रहल बा। बिहार के तरह ही मध्यप्रदेश आ दिल्ली सरकार के द्वारा भोजपुरी अकादमी के गठन हो चुकल बा। उतरप्रदेश के काशी हिन्दू विश्वविद्यालय में भोजपुरी इकाई चल रहल बा। उतरप्रदेश , छतीसगढ़ , झारखंड सहित अन्य प्रान्त में भी सरकारी स्तर पर भोजपुरी अकादमी के गठन आ पढाई – व्यवस्था के रचनात्मक मांग हो रहल बा।\nभोजपुरी भाषा से सम्बंधित अतीत के रचनात्मक काम आ वर्तमान के विकासोन्मुख लेखन , प्रकाशन , अध्यन –अध्यापन आ आन्दोलन रत संगठनन के रचनात्मक कार्य योजना के देख के एकर भविष्य मतलब कल काफी उज्जवल दिखाई देत बा। बाकिर एकरा दिसाई बहुत कुछ कइल शेष बा , जैसे जैसे भोजपुरी सेवी साहित्यकार , बुद्धिजीवी , शिक्षाविद् , कलाकार , पत्रकार आदि आ भोजपुरी के विकास में लागल तमाम संस्थन के योजनाबद्ध – चरणबद्ध ढंग से काम करे के होई , भोजपुरी के सरकारी स्तर पर संविधान के आठवी अनुसूची में ले के आइल जरुरी बा आ एह दिसाई प्रयास तेज करे के होई जेहसे भोजपुरी के रोजगारपरक बने में मदद मिली आ विकास भी होई। चूकी भोजपुरी भाषा एगो अन्तर्राष्ट्रीय भाषा के रूप में भी दर्जा पवले बा आ अउरी विकसित हो रहल बा तब अइसन स्थिति में तमाम संगठन के मिलजुल के सार्थक पहल करे के चाही।\nभूखी के भूगोल ना अब ले लिखाईल ना कतहूँ पढ़ाईल\nनक्सलवाद एगो गंभीर समस्या\nजलवायु परिवर्तन चिंता के गंभीर विषय\nभोजपुरी के आपन स्वतंत्रत भाषिक स्वरूप बाटे : भोजपुरी लिटरेचर फेस्टिवल\nमुजफ्फरपुर बालिका गृह से लापता एगो लईकी भईल बरामद, अब लागल कसाए ब्रजेश ठाकुर प सिकंजा\nट्विटर पर हमनी के\nफेसबुक पर हमनी के\n© भोजपुरी मंथन


बाति निकलब त बाति बहुते आगा ले जाई ! बतंगड़ – 79 – Anjoria\nबाति निकलब त बाति बहुते आगा ले जाई ! बतंगड़ – 79\nसबसे पहिले त रउरा सभे के रामनवमी के हार्दिक बधाई आ शुभकामना. बहुते सौभाग्य से अइसन मौका मिलल बा कि अतवार का दिने अपना बतंगड़ में अपना ईष्ट के जनमदिन भेंटाइल बा. समय समय के बाति ह. हिन्दू लोग तनिका सा एकवटल बा त देश के सगरी सेकुलर गोलो आजु अपना के हिन्दू प्रेमी साबित करे में जुटल बा. जेकरा कई पुश्त में हिन्दू नइखन उहो आजु अपना के जनेऊधारी हिन्दू बतलावे में लागल बा. इफ्तार के भोज खाए खिआवे वाला लोगो अब रामनवमी के जुलुस निकाले के बाति करत बा. अलग बाति बा कि संगही संगे कवनो अइसन मौको नइखे छोड़त ई लोग हिन्दुवन के तूड़े बाँटे के. सभका इहे चिन्ता लागल बा कि अगर हिन्दू अइसहीं एकवटत रहि गइलें त देश में ओह लोग के तारनहार ना भेंटाई. मोदी आ यौगी के लोग फुटलो आँखि नइखे देखल चाहत बाकिर मजबूर बा. साँप आ नेवला का तरह लड़ाई करे वाला लोगो अब एक दोसरा का साथे गठबन्हन कइले चलत बा.\nएगो गठबन्हन यूपिओ में देखे के मिलल बा जवना में बुआ आ बबुआ आपन बरीसन के बैर भुला के एके साथे हो गइल बा. अलग बाति बा कि एकरा बावजूद राज्यसभा में बुआ के हार देखे के पड़ गइल. असल में हिन्दुत्ववादी भाजपा में अब जवन जुझारुपन देखे के मिले लागल बा तवना के बहुते कमी रहत रहुवे पहिले. हमेशा नैतिकता आ सिद्धान्त के बाति क के औह लोग से जीतल संभव ना हो सके जे आपन युद्ध जीते ला हर तरह के सही गलत हथियार बेझिझक इस्तेमाल करत होखे. एह किलर इंस्टिंक्ट के कमी हमेशा से हिन्दुवन में रहल बा. अब जब ई किलर इंस्टिंक्ट हिन्दुवन में आ गइल बा त सभे भउँचक बा. सामने वाला गलत सही क के जीतत आवत रहल त ऊ लोकतंत्र के खूबसूरती रहत रहल आ जब शठे शाठ्यम समाचरेत के पालन करत ओही तरह के चाल एने से चलाए लागल त ई लोकतंत्र के हत्या कहात बा. ऊ लोग चुनाव जीते ला हिन्दुवन में बाँट बँटवारा करवावे त बढ़िया, केहु अगर हिन्दुवन के एकजुट करे त ऊ गलत. एगो गोहत्यारा मरा जाव त आसमान मूड़ी प उठा लीहल जाई बाकिर अगर 39 गो लोग के महज एह चलते मार दीहल जाव कि ऊ मुसलमान ना रहलें त सभका मुँह पर दही जाम गइल बा. कवनो गोल, कवनो जमात सामने ना आइल एह बाति ला हत्यारन के नाम ले के निन्दा करे भा विरोध करे वाला.\nबाकिर संतोष इहो बा कि एह लोग के अब आपन बेंवतो के थाह लाग गइल बा. एक हप्ता से आदमी सुनत बा कि लोकसभा में मोदी सरकार का खिलाफ अविश्वास प्रस्ताव के नोटिस दिआइल बा. दोसरा तरफ उहे लोग अतना बवाल काटत बा संसद में कि प्रस्ताव पेश करे के पहिले के औपचारिकता नइखे हो पावत. दू गो अविश्वास प्रस्ताव पहिले से बा आ अब तिसरका अविश्वास प्रस्ताव के नोटिस कांग्रेस दिहले बिया. देखल जाव कि अगिला हप्ता कइसन माहौल रहत बा संसद के. सरकार त हमेशा से तइयार बिया एह प्रस्ताव के चरचा करे खातिर. ओकरो मालूम बा आ देशो जानत बा कि बहस शुरु भइल त एह लोग के छटपटाइल देखले बनी. पिछला बेर के बहस यादे होखी जब भाजपा का तरफ से यौगी आदित्यनाथ के उतारल गइल रहे आ उनुका भाषण का बाद विपक्ष आ मीडिया के शिकायत रहे कि उनुका के काहे मैदान में भेजल गइल. एह लोग के मनसा रहे कि भाजपा का तरफ से एकर मजगर काट देखे के ना मिली. बाकिर अब जमाना बदल गइल बा. बाति निकलब त बाति बहुते आगा ले जाई. सोच समुझ के अझूरइह.\nबाति निकलब त बाति बहुते आगा ले जाई\nतोहरा से राजी ना ए बलमुआ, तोहरा से राजी ना – बतंगड़ 78\nएकरा के हटावल बहुते जरुरी हो गइल बा : बतंगड़ – 80


Mamata Banerjee s Trinamool Congress stampede againasetback Bhojpuri Special: ममता बनर्जी के फेर लागल झटका, पार्टी में मचल बा भगदड़\nBhojpuri Special: ममता बनर्जी के फेर लागल झटका, पार्टी में मचल बा भगदड़\nतृणमूल कांग्रेस के इतिहास में शायद पहिली बार अइसन भइल बा कि टिकट मिलला का बाद कौनो उम्मीदवार पार्टी छोड़ि के विरोधी पार्टी में शामिल भइल बा. हद त ई बा कि सरला मुर्मू के पक्ष में तृणमूल कांग्रेस दीवार लेखन तक क चुकल रहल ह.\nLast Updated: March 9, 2021, 2:49 PM IST\nतृणमूल कांग्रेस में भगदड़ मचल बा. एही सोमार के फेर पांच गो विधायक- सोनाली गुहा, दीपेंदु विश्वास, रवींद्रनाथ भट्टाचार्य, जटू लाहिड़ी आ शीतल सरदार भारतीय जनता पार्टी (भाजपा) में शामिल हो गउवे लोग. अउरी त अउरी, मालदा जिला के हबीबपुर से तृणमूल कांग्रेस के उम्मीदवार सरला मुर्मू टिकट मिलला का बादो पार्टी छोड़ि के भाजपा में शामिल हो गइल बाड़ी. तृणमूल कांग्रेस के इतिहास में शायद पहिली बार अइसन भइल बा कि टिकट मिलला का बाद कौनो उम्मीदवार पार्टी छोड़ि के विरोधी पार्टी में शामिल भइल बा.\nहद त ई बा कि सरला मुर्मू के पक्ष में तृणमूल कांग्रेस दीवार लेखन तक क चुकल रहल ह. सरला मुर्मू चाहत रहली ह कि उनका के मालदा से टिकट मिलो. बाकिर उनुका के हबीबपुर से टिकट मिलल ह. अइसना में ऊ विद्रोह कइके भाजपा में चलि गइली ह. तृणमूल कांग्रेस कहतिया कि सरला मुर्मू के तबियत ठीक नइखे एसे ऊ हबीबपुर से नइखी लड़त. त जब तबियत ठीक नइखे त भाजपा के टिकट पर ऊ मालदा से कइसे लड़े के तेयार बाड़ी? त तृणमूल कांग्रेस आपन नोकसान के भरपाई बहाना बना के करता. राजनीतिक विश्लेषण करे वाला लोग कहता कि तृणमूल कांग्रेस में एबेरी टिकट वितरण प्रणाली गड़बड़ बिया. टिकट देबे में प्रशांत किशोर के आ अभिषेक बनर्जी के ढेर चलल ह. एसे तृणमूल कांग्रेस से भाजपा में भगदड़ जारी बा. एह चुनाव में ध्रुवीकरण बहुत अधिका बा. सायद पश्चिम बंगाल में अइसन जबर्दस्त ध्रुवीकरण पहिला बार भइल बा.\nबाकिर मुख्यमंत्री ममता बनर्जी डैमेज कंट्रोल करेके लगातार कोशिश कर रहल बाड़ी. अंतरराष्ट्रीय महिला दिवस का मौका पर मुख्यमंत्री महिला सुरक्षा का मुद्दा पर सोमारे के एगो मार्च के आयोजन करुई. मुद्दा का रहुए? उत्तर प्रदेश में औरतन के खिलाफ अपराध हो रहल बा, ओही के विरोध में एही से एह मार्च के आयोजन कइल गइल रहुए. ई मार्च मध्य कोलकाता के कॉलेज स्क्वॉयर से शुरू होके धर्मतल्ला तक गउवे. कलकत्ता यूनिवर्सिटी के साथे कई गो नामी यूनिवर्सिटी-कॉलेज एह इलाका में बाड़े सन. एह मार्च में कई गो कॉलेज छात्रा शामिल रहुई सन. करीब साढ़े चार किलोमीटर लंबा ई मार्च रहुए. ममता बनर्जी, कौनो सूरत में भाजपा के मिशन बंगाल के कामयाब नइखी होखे देबे चाहत. एही इरादा से सोमार के उत्तर प्रदेश के बात कोलकाता में ले अउवी. भाजपा भी कम नइखे. अभी हाले में भाजपा उत्तर 24 परगना के 85 साल के बुजुर्ग पर हमला के आरोप लगाके बंगाल सरकार पर सवाल ख़ड़ा कइले रहुए. भाजपा कोलकाता आ राज्य के कई गो शहर में महिला अपराध के लेके पोस्टर वार शुरू क चुकल बिया.\nममता के चुनावी स्लोगन पर सवाल उठवले बिया. हालांकि, ममता बनर्जी पलटवार करे में नइखी चुकत. ममता बनर्जी के चुनावी नारा बा- “बंगाली अपनी बेटी चाहते हैं”. तृणमूल कांग्रेस के उम्मीद बा कि ममता हैट्रिक में कामयाब हो जइहें. औरत के मुद्दा पर तृणमूल अपना रणनीति में बदलाव कइले बिया. तृणमूल 291 सीटन में से 50 गो पर महिला के टिकट देले बिया. पिछला विधानसभा चुनाव में तृणमूल 45 गो महिला के पार्टी उम्मीदवार बनवले रहे. एकरा अलावा बंगाल के जनता खातिर जौन स्वास्थ्य साथी कार्ड बनता ओमें लउके वाला फोटो घर के औरत के रहता. स्वास्थ्य साथी कार्ड में एगो चिप लागल बा, ओकरा भीतर पुरुष के फोटो बा. चिप वाला फोटो लउकत नइखे. बाकि स्वास्थ्य साथी कार्ड पर छपल फोटो औरत के ही बा. राज्य में जतना स्वास्थ्य साथी कार्ड बनल बाड़े सन ओमें कुल में घर के मुख्य औरत के ही फोटो छपल बा. एह पंक्ति के लेखक के स्वास्थ्य साथी कार्ड पर लेखक के पत्नी के ही फोटो छपल बा.\nचुनाव घोषणा का बाद मुख्यमंत्री ममता बनर्जी मंगर के दिने पूर्व मेदिनीपुर जिला के नंदीग्राम में गउवी. ओइजा से उनुका खिलाफ भाजपा के शुभेंदु अधिकारी चुनाव लड़तारे. एने सोमार के दिन तृणमूल कांग्रेस छोड़ि के भाजपा ज्वाइन करे वाला रवींद्रनाथ भट्टाचार्य 2001 से सिंगुर विधानसभा सीट से तृणमूल कांग्रेस के विधायक रहले ह. एह बारी 80 साल के ज़्यादा उम्र के केहू के तृणमूल टिकट नइखे देत. एही से रवींद्रनाथ भट्टाचार्य के टिकट नइखे मिलल. पिछला दशक में जौन सिंगुर आंदोलन भइल रहे ओमें प्रमुख चेहरा रवींद्रनाथ भट्टाचार्य भी रहले. कहल जाता कि रवींद्रनाथ भट्टाचार्य ममता बनर्जी से भारी नाराज बाड़े आ ऊ शुभेंदु अधिकारी के चुनाव प्रचार करे नंदीग्राम भी जइहें.\nऊ कहिहें कि जब 18 साल के उनकर साथ ममता बनर्जी एसे छोड़ि दिहली कि ऊ 80 साल के उमिर के हो गइले, त ममता बनर्जी केकर होइहें? त नंदीग्राम में टक्कर के लड़ाई होखे जा रहल बा. नंदीग्राम में मतदाता से सीधे संपर्क करे खातिर आ अपना टीम के हौसला बढ़ावे खातिर ममता बनर्जी नंदीग्राम में किराया के घर लेले बाड़ी. ताकि मुख्यमंत्री नंदीग्राम में ज्यादा से ज्यादा समय बिता सकसु. बुधवार के दिने ममता बनर्जी ओह सीट खातिर नामांकन दाखिल करिहें. नंदीग्राम में दूसरा चरण के दौरान एक अप्रैल के वोटिंग होई. एइजा ममता बनर्जी पदयात्रा के आयोजन भी करिहें.\nपूज्य पाठक लोगन खातिर नंदीग्राम के ताजा इतिहास पर गौर कइल जरूरी बा. सन 2007 के नंदीग्राम के घटना ह. ओह घरी पश्चिम बंगाल के मुख्यमंत्री बुद्धदेव भट्टाचार्य योजना बनवले कि नंदीग्राम में एगो केमिकल फैक्ट्री लगावल जाई. एकरा खातिर इंडोनेशिया के सलेम ग्रुप के नंदीग्राम में जमीन अधिग्रहण कके देबे के फैसला हो गइल. एह प्रोजेक्ट के भारी विरोध शुरु हो गइल. विरोध प्रदर्शन करे वाला लोगन पर पुलिस फायरिंग में 14 लोगन के मृत्यु हो गइल. ममता बनर्जी मार्च 2007 में नंदीग्राम के दौरा कइली. ओकरा बाद वाममोर्चा सरकार के खिलाउ ऊ भारी आंदोलन कइली.\nसीबीआई के जांच के बाद एह प्रोजेक्ट के रद्द क दिहल गइल. एह घटना का बाद ऊ बंगाल से 34 साल बाद लेफ्ट के सरकार के उखाड़ि दिहली. पहिलहीं बतावल गइल बा कि नंदीग्राम पूर्व मेदिनीपुर ज़िला में परेला. एह जिला में मुसलिम समुदाय के आबादी क़रीब 14.6 फ़ीसदी बा. नंदीग्राम में मुसलिम वोटर निर्णायक स्थिति में बा लोग. सन 2011 के जनगणना के मुताबिक़ नंदीग्राम ब्लॉक-1, ब्लॉक-2आ नंदीग्राम क़स्बा में मुसलिम आबादी - 34, 12.1 आ 40.3 फ़ीसद रहे. पिछला दस साल में आबादी एकरा से ढेर बढ़ि गइल बा. मुसलिम समुदाय ममता बनर्जी के वोट दी. (लेखक विनय बिहारी सिंह वरिष्ठ पत्रकार हैं.)


सात गो मोबाइल फोन के साथे चार गो चोर गिरफ्तार – टटका खबर\nसात गो मोबाइल फोन के साथे चार गो चोर गिरफ्तार\nदेवरिया, 20 फरवरी (वार्ता). देवरिया जिला के रामपुर कारखाना इलाका में आजु पुलिस चोरी के सात गो मोबाइल फोन का साथे चार गो चोरन के गिरफ्तार कइले बिया.\nअपर पुलिस अधीक्षक सुरेन्द्र बहादुर बतवलन कि पुलिस के पता चलल रहे कि दू गो मोटरसाइकिल से चार गो संदिग्ध लोग आवत बाड़ें. एहसे पुलिस चौकन्ना रहुवे. पाण्डेय चक का लगे दू गो मोटरसाइकिलन से चार जने आवत लउकलें. बाकिर ऊ सब पुलिस के देखिके भागे लगलें त पुलिस ओहनी के चहेट के पदड़ लिहलसि.\nबतवलन कि एह चारन में संजय तिवारी, सूरज तिवारी पुत्र राजू तिवारी, विकास कुमार तिवारी आ सूरज तिवारी पुत्र पप्पू तिवारी शामिल बाड़ें. ओहनी का लगे से सात गो चोरावल मोबाइल सेट, दू गो मोटरसाइकिल आ दस हजार रूपिया नगद बरामद कइल गइल. चारों बिहार के रहे वाला हउवें सँ आ मोबाइल सेट चोरा के बेचे के काम करत रहले सँ.


घाघ आ उनकर कहाउत (01) - उमेश कुमार राय\nहरेश्वर राय, जनवरी 31, 2022\nघाघ भोजपुरी के उ फूल रहन जेकर सुगंध अकबर के दिल्ली दरबार ले महकत रहल आ जिनका बुद्धि-कौशल पर अकबर भी मोहीत रहलन। पंo राम नरेश त्रिपाठी जी आपन किताब घाघ और भड्डरी (हिन्दुस्तानी एकेडमी प्रयाग, सन् 1949) के पृष्ठ संख्या 17 से 22 तक में ईनकर जन्म छपरा बता के जन्म स्थान के विवाद खतम कईनी। इनकर जन्म सन् 1753 में भईल रहे । एकर पुष्टि मुहम्मद मूनिस के मतानुसार कईले बानी। अकबर खुश होके घाघ के 'चौधरी' के उपाधि देले । ऊ उनका के कईगो गाँवो देले रहन जे कन्नौज में 'अकबराबाद सराय घाघ' आ 'चौधरी सराय' के नाम से जानल जाला। घाघ आपन जिनगी के शेष जीवन ईहवे बितवले रहनी। घाघ के दोहा, लोकोक्ति आ कहाउत के खूबहीं लोकप्रियता मिलल । खेती-बारी, रितुकाल, लगन मुहूर्त आ नीति संबंधी उपदेश ढेर मसहूर भइल। ओह समय के किसान लोग इनकर कहावत याद रखत रहे लोग जवन समय पर काम आवत रहे। ओकर कुछ अंश के प्रस्तुत करत बानी । ई रउआ सभे के बढिया लागी: नसकट पनही बतकट जोय । जो पहिलौंठी बिटिया होय ।। पातर खेत, बौरहा भाय । घाघ कहें दुख कहाँ समाय ।। टिपनी: घाघ के कहनाम बा कि गोड़ के नस काटेवाली जू\nभोजपुरी: उमेश कुमार राय\nभोजपुरी के गहिरान के थाह लगावल सबके बस के बात नइखे। ई पुरान चाउर ह। ई भसन के रानी ह। समूचे संसार में एकरा मिठास के कवनों जोड़ नइखे। सात समुन्दर पार तक एकर साम्राज कायम बा। एकरा लगे शब्द के अकूत भंडार बा। एकरा सटीकता के त कवनों जबाबे नइखे। एकर गहिरान थाहे के होखे त कवनो विषय प बिचार बिमर्श क के देख लीं। आईं एगो छोट उधारन लेल जाव। गाय। गाय के अलग-अलग रुप-रंग आ अवस्था खातिर जवना शब्दन के प्रयोग कइल जाला, एकर बानगी देखल जाव। गाय के लाली, धवरी, गोली, पिअरी, कजरी, सॅवरी, टिकरी, सिंगहरी आदि नाम से जानल आ पहचानल जाला। गाय गर्भाधान के पहिले तक बाछी भा बछरु कहाले। गर्भाधान के बाद गाभिन कहाले। जब बाछी सांढ़ के भिरी ले जाए लायक हो जाले त ओह अवस्था के कलोर कहल जाला। अउर गर्भाधान के प्रक्रिया के बरदाईल कहल जाला। गर्भाधान के बाद जब गाय के थान में वृधि महसूस होखे लागेला त एकरा के कवरावल कहल जाला। गाय बिआले त धेनु हो जाले। बच्चा बड़ा होखे तक दूध देत रहेले त बकेन कहाले। गाय जब दूध देल बन्द कर देले त बिसुखी चाहे नाठा कहाले। पहिली बिआन के गाय के अंकरे कहल जाला। बच्चा समय से पहिले देला पर लड़ाई\nहमार गाँव: उमेश कुमार राय\nहरेश्वर राय, जनवरी 30, 2022\nभईया हो! हिन्दवा बसे मोरे गाँव, ईहवाँ के पुरनियाँ के बा खूबे नाँव। पढ़ाई-लिखाई में केहू ना थहलस, पहिलका एमएस-सी शाहाबाद के दीहलस, डाकडर-फरफेसर आ कमीशनर- डी एम, ईनजीनियर आ मास्टर से पटल बा गाँव। एमएलए - परिषद आ कवि-लेखक, परसिध अर्थशासतरी आ विज्ञानिक, गायक - उदघोषक आ सुनर बादक , बुद्धिजीवियों में बा एहिजा के नाँव। शिवाला-यज्ञशाला अउर पाठशाला, काली माई-शीतला माई आ गाँव-डीहवार, बरह्म बाबा-सोखा बाबा आ सूरूज दरबार, सती माई बसेली सीतल पकड़िया छाँव। बैंक-डाकघर आउर पुस्तकालय, नाहर-पईन आ आहर-पोखरा के पाट, बाग-बगईचा अउर छठिया घाट, हमनी के आन-बान-शान जमुआँव। सम्प्रति: उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)\nबबुआ: उमेश कुमार राय\nई तS हमार करेजवा के टुकड़ा हवन अँखिया के पुतरी आ कुलवा के चिराग हवन। ई तS हमार जिनगी के आस हवन हमार परान आ बुढ़ापा के लाठी हवन । मेहरी खिसियाले तS कले-कले पोटियावेलन हम समुझाईं तS दउर-दउर डठियावेलन । सम्प्रति: उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)\nअवकातन क बात: उमेश कुमार राय\nरउआ हीरनी सुखन की नगरी, हमरा पर दुखन क विसात। हमार जनम संघर्ष खातिर ह, ई त हमरी अवकातन क बात। हर खोरियन में दीख रहल बा, तोहरी-हमरी मनवाँ क अवकात। तोहरी दिया आकाश जरत बा, हमरी घोर आफत क बरसात। हमरी खेतिया सुख रहल बा, नाहीं रहल डिजल क अवकात। तोहरी गड़िया उड़ रहल बा, नाहीं डिजल क कुछ विसात। तोहरी आँगन क पोखरा शान बा, रात-दिन हंस थाहत हैसियत। हमनी क पोखरा सूख रहल बा, नाहीं परबंधन क अवकात । तोहर बबुअवा एसी असकूल में बा, जहवाँ सुविधन क होत बरसात। हमरो बबुअवा क सरकारी असकूल बा, जहवाँ खैराती सुविधन क बरसात। सम्प्रति: उमेश कुमार राय ग्राम+पोस्ट- जमुआँव थाना पिरो, जिला- भोजपुर, आरा (बिहार)\nदेशवा के सिपहिया: उमेश कुमार राय\nगाँव-जवार माई- मेहरिया बाबू-काका हीत-नाता माई हो सब छुटल याद आवेला का करीं सीमवा पर दुश्मन जोर मारेला। बुचिया के किलकारी माई के सनेहिया लुगाई के पिरितिया भईया के नेहिया माई हो सब छुटल याद आवेला का करीं सीमवा पर दुश्मन जोर मारेला। संघतिया के सलहिया, बाबू के कहलिया, गउआँ के खोरिया, काकी के बतिया , माई हो सब छुटल याद आवेला का करीं सीमवा पर दुश्मन जोर मारेला। होली के रंगवा, दिवाली के दियावा, दशहरा के मेलावा, छठ के दउरवा, माई हो सब छुटल याद आवेला का करीं सीमवा पर दुश्मन जोर मारेला। भौजी के मजकिया, साली के ठिठोलिया, गुरूजी के छड़िय , दादा के टहलिया, माई हो सब छुटल याद आवेला का करीं सीमवा पर दुश्मन जोर मारेला। बुट के होरहवा, ऊखिया के चोरिया, आइस-बाईस, लुका-छीपिया , माई हो सब छुटल याद आवेला का करीं सीमवा पर दुश्मन जोर मारेला। सम्प्रति: उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)\nलतखोर: उमेश कुमार राय\nमारS बड़नी, चाहे लुकार, धीरे सुहूराव, चाहे पुचकार, ई लतखोर हवन ना मनिहें। अनकरे में डूबेलन, अनकरे के बूझेलन, सझुरावल के अझुरावेलन, बुझल के धधकावेलन, ई लतखोर हवन ना मनिहें। गलत कहस, चाहे सही, बात ईनकरे रही, सब बात जानेलन, बाकी पने खूंटा गाड़ेलन। ई लतखोर हवन ना मनिहें। बात चलावे के, बात फेरे के, बात मिलावे के, अउर बात टेरे के, सभे इनका से सीखेलन, ई लतखोर हवन ना मनिहें। सम्प्रति: उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)\nके करी: उमेश कुमार राय\nदेशवा में छाई अंधियारी, तब दिवाली के लेआई। जब नेताजी करिहे जुगाली, तब संसद के चलाई। जब पंडाजी ना बनिहे पूजाड़ी, तब मंदिर के घंटा के डोलाई। जब माहटरे करिहे मनमानी, तब लड़ीकन के के पढ़ाई। जब किसाने रहीहे धरना पर, तब खेतिया के कराई। जब मुखियेजी करिहे घोटाला, तब गलिया के बनाई। जब सिपाहिये करिहे चोरिया, तब चोरवा कईसे पकड़ाई। जब जजे साहेब घूसवा खईहें, तब निर्दोषवा के के बचाई। सम्प्रति: उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)\nई त जुगाड़ ह: उमेश कुमार राय\nभईया हो ई त एहघरी के जुगाड़ ह, झूठे के राई के बड़का पहाड़ ह। अझुराईल काम त, निमन-चिकन बतियावे के। सझुराईल काम त, भर-पेट लतियावे के। छाँह कबो ना आई ई त ताड़ ह। भईया हो ई त एहघरी के जुगाड़ ह , झूठे के राई के बड़का पहाड़ ह। बुझारत मे पूछ खातिर त, अपनों से अपना के झुरावे के। छुरी चलावे खातिर त, मधुर मुस्की दिखावे के। ई ना बुझी भरल धूरतई के भाड़ ह। भईया हो ई त एहघरी के जुगाड़ ह , झूठे के राई के बड़का पहाड़ ह। बनल सरकार के, छनही में गिरावे के। गिरल सरकार के, छनही में बनावे के, ईनकरा लगे भर दउरी जुगाड़ ह। भईया हो ई त एहघरी के जुगाड़ ह , झूठे के राई के बड़का पहाड़ ह। अपने हेठे बाड़ त, अनकरो के हेठिया देल। केहु के ना बियहे देल, सबकर ईजतियो के डठिया देल। खुबे ई फटकाराला हेहर बाड़ ह। भईया हो ई त एहघरी के जुगाड़ ह , झूठे के राई के बड़का पहाड़ ह। सम्प्रति: उमेश कुमार राय ग्राम+ पोस्ट जमुआँव थाना - पीरो, जिला - भोजपुर, आरा\nडुगुरs हो काग: उमेश कुमार राय\nडुगुरs हो मोरो बँड़ेरी काग कब जगिहें सुतल मोर भाग कबले हमहूँ काटबि चानी कि असही पझाई जिनिगी के आग डुगुरs हो मोरो बँड़ेरी काग। कहिए से ढबओ त ढहल बा छान्ही के खपड़ो त उखड़ल पड़ल बा जब-जब बुनी के पानी परेला बीचे घर में ओरियानी बनेला छतर कढ़ले बा जिनिगी के नाग डुगुरs हो मोरो बँड़ेरी काग। भाग से लागल नोकरी छोड़इलस सऊँसे थाती करोनवा खइलस अड़ोसी-पड़ोसी सबे मउरइलन जिनिगी के गाड़ी कइसे घींचइहन जिअरा अउंजाइल सुखाइल पराग डुगुरs हो मोरो बँड़ेरी काग। दुखवा हमनी प बा अगराइल फिकिरे पियवा बाड़न सुखाइल बमकल महंगाई नाहीं रासन किनाइल बबुआ-बुचिया के आसरा पझाइल नेतवा मनावे देखs रोजे-रोज फाग डुगुरs हो मोरो बँड़ेरी काग। सम्प्रति: उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)\nत बात बनी: उमेश कुमार राय\nमटिया साथे मन के दियरा जलाइब त बात बनी राजा साथे रंको के मिठाई बँटवाइब त बात बनी जतना चुल्हिया उपास होखसु ओकरा के जलाईं उठल त केेेेहु उठा दी गिरल उठाइब त बात बनी। सम्प्रति: उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)\nदुल्हा: उमेश कुमार राय\nमाई रे! बाबू के समझा दे बिअहिएं तनी छान-बीन के टिकाउ- सोझबक आ पढ़लके दुल्हा किनीहें तनी खोज-बीन के । गंजेड़ी- भंगेड़ी नाहीं पियक्कड़ लफूआ-लफंगा नाहीं घुमक्कड़ हुनर-गुनर आ अकिलदार-धाकड़ तनी खोजिहेें सोच-समझ के माई रे! बाबू के समझा दे बिअहिएं तनी छान-बीन के सुंदर-सुभेख ना होई त चली धन-सम्पत्ति बिना भी ना टली नोकरी-चाकरी के चक्कर टालि के ना त लुटा जईहें बिना हरे-फिटकिरी के माई रे! बाबू के समझा दे बिअहिएं तनी छान-बीन के सांवर-गोर के फेरा में नाहीं रहीहन, घर-दुआर आ कूलो -खानदान थहीहन बिधना के लिखल प विश्वासो करीहन हमारा मोह में आपन औकात ना छोड़ीहन माई रे! बाबू के समझा दे बिअहिएं तनी छान-बीन के सम्प्रति: उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)\nअन्हार होई त: उमेश कुमार राय\nअन्हरिया होई त दियवा जरावहीं के परी घोटाला होई त हालावा करावहीं के परी, कतनों जोर लगा के महटियाईब बाकिर दुअरवा बसाई त कचड़ा हटावहींं के परी। सम्प्रति: उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)\nगउआँ की ओर - उमेश कुमार राय\nमनवा रे! चल गउआँ की ओर। जहवाँ बा सादगी चहु ओर।। ना बा कहवों हल्लागुल्ला, नाहीं करखानवा के शोर। ना बा कहवों धूआँधुकूर, नाहीं गड़ियन के बा शोर। जहवाँ ना भीड़भाड़ के जोर। मनवा रे! चल गउआँ की ओर। बाग-बगईचा ताल-तलईया , अउर चिरईंयन के मधुर शोर। सिंदुरी लिहले भोरे किरिनिया, देख के होला मनवा विभोर। शहर बेगाना बा गउआँ चितचोर। मनवा रे! चल गउआँ की ओर। एकर गहना हरियाली बा, नयना आहर-पोखर के छोर। बिंदी त गाँव के गरिमा बा, पेड़-रुख एकर नवल किशोर। एकर गोदिया भईनी आत्मविभोर। मनवा रे! चल गउआँ की ओर। एकर आँगनवा खेल मैदानवा बा, विद्यालय ह एकर अकिल बेजोड़। पड़ोसी एकर जवारन के घर बा, गउआँ के लोग परिवार बेजोड़। अगराई पकड़s एकर आँचर के कोर। मनवा रे! चल गउआँ की ओर। सम्प्रति: उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)


अर्थ, अनर्थ आ कुअर्थ के चरचा (बतकुच्चन – 180) – Anjoria\nअर्थ का बिना सबकुछ व्यर्थ होला. चाहे ऊ कवनो बाति होखो भा आदमी. कुछ दिन पहिले हम कहले रहीं अर्थ, अनर्थ, कुअर्थ वगैरह के चरचा के बात. फेर बीच में कुछ दोसर बाति निकलत गइल बाकिर ऊ बाति बिसरल ना रहुवे से आजु ओहिजे से शुरू करत बानी.\nरहीम के दोहा सबके याद होखी कि ‘रहिमन पानी राखिए बिन पानी सब सून / पानी गए ना उबरे मोती मानुष चून.’ अर्थो एक तरह के पानिए ह. एकरो बिना सब कुछ सून हो जाला. अर्थ के एक माने मतलब होला आ दुसरका माने धन. अब एह बीच माने आ मतलब के फेर दिमाग में घुसे के कोशिश करत बा बाकिर तनी रूकब माने आ मतलब के बाति बतियावे से. पहिले अर्थ से निपट लिहल जाव. अरथिआवे वाला लोग हर बात के अरथ निकाल लेलें, इहाँ ले कि ओहू बात के जवना के कवनो अरथ ना होखे. अब एह फेर में बेअरथी बात के कुअर्थ निकल जाव त केकर दोष! आ जब कुअर्थ निकली त हो सकेला कि अनर्थो हो जाव.\nअर्थ सभका के समरथ – समर्थ – बना देला. आ गोसाईंओ जी लिख गइल बानी कि ‘समरथ के नहीं दोस गुसाईं’. जेकरा लगे अर्थ होखो ओकरा त समरथ होखहीं के बा आ ओकरा के दोषी कहे-बतावे के बेंवत केकरा लगे बा!\nधन वाला अर्थ के कई गो रंग होला बाकिर उजर आ करिया दू गो रंग सबले प्रचलित होला. एह दुनू रंगन का बीच भुअरा धन के बात कमे होला. आपन धन उजर नाहियो होखो त लोग ओकरा के करिया ना माने. बहुत भइल त भुअर भले मान लेव लोग. एकरा के एहू तरह कह सकीलें कि आपन धन कबो करिया ना होला. घूसखोरो कहेलें कि अइसहीं घूस ना भेंटाव, ओकरा ला बहुते ऊँच-नीच, झूठ-साँच करे के पड़ेला. अब एह मेहनत के कमाई के ऊ करिया कइसे कहसु. धन वाला अर्थे का तरह बातो वाला अर्थ के कई रंग हो सकेला आ जब खास तरीका से कहल जाव त ओकर दू गो अर्थ होला. एक त असल आ दुसरका ओकरा के लीपे-पोते वाला अर्थ. दुअर्थी बोल खातिर भोजपुरी खास क के बदनाम हिय काहे कि आम भोजपुरी में दुअर्थी बातन के प्रचलन बहुते सामान्य तरीका से होखल करेला. अब एह बाति पर केहू अनर्थ करे के मत सोचे लागे.\nअनर्थ माने होला त बिना अर्थ वाला बाकिर अनर्थ हमेशा कवनो ना कवनो मतलब से कइल जाला. बिना मतलब के अनर्थ ना होखे. अलग बाति बा कि एह अनर्थ के भुगते वाला के ना बुझाव कि ओकरा साथे अनर्थ काहे भइल भा होखत बा. संयु्क्ताक्षरन से बचे वाला भोजपुरी में अर्थ के अरथ हो जाला आ अर्थ निकालल अरथियावल कहल जाला. बाकिर बेवहार में देखल जाव त अरथियावल कवनो बात के ओह अर्थ निकाले के कहल जाला जवन अर्थ कबो रहले ना रहे. समर्थ समरथ हो जाला आ व्यर्थ बेअरथ. बाकिर बेअरथ से बेकार वाला भाव साफ ना हो पावे. व्यर्थ बेकारो होला आ बेअरथो. अर्थी जरूर अर्थ से बनल होखी बाकिर अबहीं याद नइखे आवत कि अरथी पर चढ़ल आदमी के अरथ खतम हो गइला का चलते अरथी बनल आ कि रथ से बेरथी – अनरथी – हो जाए से. अब एह पर त देखे के पड़ी, संदर्भ खोजे के पड़ी से एह पर फेर कबो. बाकिर चलत-चलत माने आ मतलब से निपट लिहल जरूरी लागत बा.\nमाने आ मतलब दुनू के माने आ मतलब एके होला. ई अलग बात होला कि मतलब का पीछे कवनो अउरि मतलब हो सकेला बाकिर माने का पाछे कवनो दोसर माने ना होखे. माने बस माने होला जबकि मतलब मतलबी माने. मतलब निकाले वाला के मतलबी कहल जाला बाकिर माने निकाले वाला के मानी केहू ना कहे. मान मानी वाला के कहल जाला माने निकाले वाला के ना. आ एह तरह से हम मतलबी भले होखी मानी ना हईं. आजु के मतलब पूरा हो गइल आ एहिजे खतम करत बानी आजु के बात.\nPrevious Post: नवासी का फेर में आवासी आ निवासी के चरचा (बतकुच्चन – 179)\nNext Post: बेमानी आ बेईमानी के बात (बतकुच्चन – 181)


खामोश हो गइल भोजपुरी के निर्भीक आवाज... - JaiBhojpuri.com\nPosted by Admin on April 12, 2011 at 3:21am\nजमशेदपुर। कई हाली सुन चुकनी ई खबर, लेकिन ना जाने काहे मन ई माने खातिर तैयारे नइखे होत कि निर्भीक जी अब एह दुनिया में नइखी। अभी2दिन पहिले ही अजय जी (निर्भीक जी के सुपुत्र) से बात भइल रहे त उहाँ का कहले रहनी कि "बाबुजी के तबियत बहुत खराब बा, आ उहाँ का अस्पताल में बानी।" अउर आज सबेरे-सबेरे वरिष्ठ साहित्यकार गंगा प्रसाद अरुण उनका निधन के खबर देहनी ह।"भोजपुरी शब्दानुशासन" नाम से भोजपुरी व्याकरण के पहिला किताब (1975) लिखे वाला डा. रसिक बिहारी ओझा 'निर्भीक' भोजपुरी के शीर्षस्थ साहित्यकारन में से एक रहनी। भोजपुरी साहित्य के लगभग हर विधा (कहानी, कविता, कविता, व्याकरण, नाटक, यात्रा-वृतांत, धरोहर, संस्मरण, शोध-ग्रंथ आदि) में लिखे के क्षमता बहुत कम साहित्यकारन में मिलेला, अउर निर्भीक जी के एह कुल्ह में महारत रहे।21 मई 1932 के बक्सर जिला के निमेज गांव में जन्मल निर्भीक जी के जिनगी के काफी लमहर हिस्सा जमशेदपुर में बीतल। उहाँ का एहिजे टेल्को (अब टाटा मोटर्स) में कार्यरत रहीं।9अप्रैल 2011 के दोपहर करीब साढे तीन बजे एहिजे स्थानीय टाटा मोटर्स अस्पताल में उहाँ का अंतिम सांस लेहला के खबर आवते साथ भोजपुरी साहित्य जगत में सन्नाटा छा गइल। वरिष्ठ साहित्यकार गंगा प्रसाद अरुण के शब्दन में - "निर्भीक जी का संगे-संगे भोजपुरी साहित्य के एगो युग के समापन हो गइल। भोजपुरी के शीर्षस्थ साहित्यकारन में शुमार निर्भीक जी के निधन से हमनी का मर्माहत बानी जा।"अखिल भारतीय भोजपुरी साहित्य सम्मेलन के महामंत्री गुरुचरण सिंह निर्भीक जी के निधन के भोजपुरी साहित्य खातिर एगो अपूरणीय क्षति बतवलन। "निर्भीक जी के नांव भोजपुरी के शीर्षस्थ साहित्यकारन में लिहल जाला, अउर साहित्य के हर विधा पर उनकर पकड बेजोड रहे। उहाँ के निधन से देश भर के साहित्यकार लोग दुखी बा, अउर परमपिता परमेश्वर से उहाँ के आत्मा के शांति खातिर प्रार्थना कइ रहल बाटे।" निर्भीक जी का निधन से जमशेदपुर भोजपुरी सहित्य परिषद के अध्यक्ष जय बहादुर सिंह भी खासा व्यथित दिखलन - "जमशेदपुर भोजपुरी साहित्य परिषद अउर हमरा खातिर ई एगो निजी क्षति हवे। निर्भीक जी के निधन से जवन जगह खाली भइल बा, ओकर पूर्ति निकट भविष्य में संभव नइखे लउकत।" वइसे त अपना स्वास्थ्य का वजह से निर्भीक जी लिखल कम कइ देले रहनी ह, लेकिन तबो "निर्भीक-संदेश" के भोजपुरी-हिन्दी के एगो बढिया साहित्यिक पत्रिका के तौर पर देखल जाला। उनकर प्रकाशित किताबन में भोजपुरी शब्दानुशासन, सुरतिया ना बिसरे, परिछाहीं, तमाचा, बुरबक बनली, हवा के बात, मेघदूत, शराफत के जुरमाना, खेल तमाशा, "घूमे चली जा" आदि प्रमुख बाटे, जबकि उहाँ के संपादन में "साक्षात्कार: भोजपुरी साहित्यकार", शाहाबादी रचनावली, हरिशंकर वर्मा स्मृति ग्रंथ, "एक से एक" आदि प्रकाशित भइल रहे।साहित्य शिरोमणि, डॉ. जार्ज ग्रियर्सन सम्मान, भोजपुरी शिरोमणि अउर ना जाने केतना सम्मान अउर अलंकरण से नवाजल निर्भीक जी देश के लगभग सब भोजपुरी साहित्यिक संस्था से जुडल रहनी। भोजपुरिया डॉट कॉम अउर जय भोजपुरी परिवार का ओर से हमनी का निर्भीक जी के श्रद्धांजलि दे तानी जा, अउर अजय जी आ परिवार के बाकी लोगन के भगवान ई दुख सहे के शक्ति प्रदान करस, इहे प्रार्थना कइ रहल बानी। (साभार: भोजपुरिया डॉट कॉम) Views: 18\nComment by नबीन भोजपुरिया ( NB ) on April 12, 2011 at 3:33am एडमिन जी प्रणाम आ जय भोजपुरी\nभोजपुरी खातिर भोजपुरिया लोगन खातिर भोजपुरी साहित्य खातिर एगो ना भरपाई होखे वाला क्षति ! उपर वाला से प्रार्थना बा की " निर्भिक " जी के आत्मा शांति देसु आ एह आघात के सहे खातिर घर वाला , पुरा इष्ट मित्र जन , भोजपुरिया समाज के सहे के ताकत ।\nनिर्भीक जी से हम कबो मिलल नईखी आ सुधीर जी से हम बहुत कुछ सुनले आ जनले बानी , इँहा तक की जवन व्याकरण आनलाईन करे के बात होत रहे उहो निर्भीक जी के लिखल व्याकरण हवे । आजु निर्भीक जी हमनी के बीच मे नईखी लेकिन उँहा के निर्भिकता भोजपुरी साहित्य आ भोजपुरिया समाज मे तब तक ले रही जब ले सुरज चनरमा रही लो !\nजय भोजपुरी Comment by Pankaj Praveen on April 12, 2011 at 8:17am आदरनीय निर्भीक जी के कमी कभी पूरा ना हो सकी लेकिन इ त प्रकीर्ति के नियम बा की जे एल बा ओकरा जाही के बा...भोजपुरी के निर्भीक आवाज के सत सत नमन बा और हिरदय के गहराई से श्रधान्जली बा ...\nप्रवीण Comment by sanjay kumar singh on April 12, 2011 at 8:58am एडमिन जी प्रणाम आ जय भोजपुरी ,\nभोजपुरी साहित्य जगत के सृजन में जब जब महान लोगन के योगदान के चर्चा होई त उ निर्भीक जी के बिना अधूरा रही .कवनो भाषा के आत्मा ओकर व्याकरण होला आ निर्भीक जी भोजपुरी के आत्मा से नेह लगवले बानी . उन्हा के निधन संवसे भोजपुरिया समाज खातिर एगो बड़हन क्षति बा . दिवंगत आत्मा के शान्ति खातिर भगवान् से प्रार्थना आ एह भोजपुरिया सपूत के शत शत नमन . Comment by Rajeev Mishra "राजीव भोजपुरिया" on April 12, 2011 at 12:41pm प्रणाम एडमिन जी , प्रभु दिवंगत पुण्य आत्मा के शान्ती प्रदान करीं औरु पूरा भोजपुरिया परिवार के एह दुःख के सहे के ताकत दीं ! इ क्षति पूरा भोजपुरीया परिवार के ह ............एक हाली फेरु कोटी कोटी प्रणाम भोजपुरी के एह सपूत के ! जय भोजपुरी जीय भोजपुरी ! Comment by Brij bhushan choubey on April 12, 2011 at 1:23pm इ समाचार पड़ के बहुत मन बिचलित आ दुखी भइल ''निर्भीक 'जी नियन आदमी जे समाज आ शिक्षा खातिर कुछ करके के चाह लेके जियत होके ओइसन आदमी जब हरदम खातिर कही दूर चल जाल ता ओकर भरपाई kail वाकई बहुत कठिन होला , निर्भीक जी हमेशा दूरदर्शी सोच लेके चले वाला आदमी रल्हन "भोजपुरी शब्दानुशासन"शाहित्यिक रचना एकर जियत जागत उदाहरण बा , .......उहाका आज के साहित्यकारन क एगो दिशा दिखा देले बानी अगर ओकर अनुसरण क के केहू चले त बहुत दूर तक जा सकत बा आ सामाजिक शिक्षा के बड़ा सकत बा ........भोजपुरी साहित्य मे अमूल्य योगदान खातिर इहाँ क नाम हरदम सम्मान के साथ लियाई....आ वर्त्तमान आ अवेवाली पीडी ईहा के देखावल मार्ग के अनुसरण करी \_ भागवान एह दिवंगत आत्मा के शांति देसु ...........जय श्री सीता रामA Comment by Sudhir Kumar on April 12, 2011 at 4:52pm आजो हमरा याद बा जब पहिला बेर निर्भीक जी से मिले उहाँ के घरे गइल रहनी, आ उहाँ के लैपटॉप पर भोजपुरिया डॉट कॉम देखवनी। कम्प्युटर आ इंटरनेट पर आपन भाषा के देख के उहाँ के खुशी के ठिकाना ना रहे। हमरा के शाबासी देहनी, आ कुछ दिन बाद जब भोजपुरिया डॉट कॉम के देश के सर्वश्रेष्ठ कल्चरल पोर्टल के अवार्ड मिलल रहे, त उहाँ का पीठ थपथपइनी। कुछ दिन बाद एह उपलब्धि खातिर जमशेदपुर भोजपुरी साहित्य परिषद हमरा के सम्मानित भी कइले रहे, आ परिषद द्वारा प्रकाशित कुल्ह किताबन के ऑनलाइन करे के अनुमति भी देले रहे।\nना जाने केतना शाम हम उहाँ का घरे अजय जी (निर्भीक जी के लइका) का संगे बितवले बानी, एकर ठेकाना नइखे। ऐने व्यस्तता का चलते तनी मेल-जोल कम हो गइल रहे, लेकिन तबो उहाँ के चेहरा आजो आँखि के सामने बाटे। भोजपुरी माई के सच्चा सेवक एह युगपुरुष के हमार श्रद्धांजलि...! Comment by संजीव सिंह on April 13, 2011 at 10:17am भोजपुरी साहित्य में "निर्भीक" जी के योगदान के अतुलनीय बा. पत्थर प खिचल लकीर के मितावाल्जा सकत बा बाकि "निर्भीक" जी के कमी के पूरा नईखे कईल जा सकत. हमार सत-सत नमन बा "निर्भीक" जी के Comment by Ashutosh Ranjan on April 20, 2011 at 11:01pm एडमिन जी प्रणाम,\nभगवान दिवंगत आत्मा के शान्ति देस. "निर्भीक" जी के आत्मा के सही श्रधांजलि तभिये दिहल कहाई जब हमनी सभे आ नवहा पीढ़ी उन्हा के देखावल राही पर आगे बढे के प्रयत्न करी.


टटको में टटका खबर : 25 सितंबर 2014, बियफे – Anjoria\nSep 26, 2014 Breaking News in Bhojpuri, टटको में टटका\nप्रधानमंत्री नरेन्द्र मोदी 25 सितंबर, 2014 का दिने नई दिल्ली में ‘मेक इन इंडिया’ के प्रतीक चिह्न के लोकार्पण कइले.\nचीन वास्तविक नियंत्रण रेखा से लागल चुमार इलाका से आपन सेना हटावे ला तइयार हो गइल बा. भारतो अपना सेना के पीछे कर ली.\nकलकत्ता उच्च न्यायालय सारधा चिट फंड घोटाला मामिला में गिरफ्तार संधीर अग्रवाल के जमानत याचिका के बियफे का दिने खारिज क दिहलसि.\nमहाराष्ट्र के उप मुख्यमंत्री अजीत पवार कांग्रेस से गठबन्हन टूटला का बाद अपना पद से इस्तीफा दे दिहलन.\nआरपीआई अध्यक्ष रामदास आठवले शिवसेना आ भाजपा दुनू से बतियवला का बाद तय करीहें कि केकरा साथे रहे के बा. कहलन कि ऊ अबहियों लागल बाड़े कि महायुति के केहू तरह बचा लिहल जाव.\nपीएम मोदी के अभियान ‘मेक इन इडिया’ से घबराइल चीन आजुए आपन ‘मेड इन चाइना’ अभियान के शुरुआत कइलसि.\nमहाराष्ट्र में भाजपा आ शिवसेना के पचीस साल पुरान गठबन्हन आखिर टूटिए गइल. आजु बाकायदा एकर एलान भाजपा नेता देवेंद्र फड़नवीस आ एकनाथ खड़गे बियफे साँझ एगो प्रेस कॉन्फ्रेंस बोला के क दिहलें.\nभारतीय स्कूल आ कालेज के बास्केटबाल लीग के आयोजन सितंबर के आखिर से दिसंबर ले देश के 22 गो शहर में कइल जाई आ एहमें नाहियो त तेरह हजार से बेसी खिलाड़ी शामिल होखीहें.\nसार्क देश अपना में सांस्कृतिक सहयोग बढावे ला साल 2016-17 के दक्षेस सांस्कृतिक विरासत वर्ष के रूप में मनइहें आ साल 2015-16 खातिर अफगानिस्तान के बामियान के सार्क के सांस्कृतिक राजधानी बनावल जाई.\nइंचियोन एशियाई खेल – बस एगो स्वर्ण पदक समेत कुल पन्द्रहे गो पदक जीत के भारत पदक तालिका में 15वां जगहा पर बा बाकिर केंद्रीय खेल मंत्री सर्बानंद सोनोवाल के अबहीं अउरी स्वर्ण पदक मिले के उमेद बा.\nरिलायंस इंडस्ट्रीज के प्रमुख मुकेश अंबानी आजु ‘मेक इन इंडिया’ के शुभारंभ का मौका पर कहलन कि उनकर कंपनी अगिला 12 से 15 महीना का भीतर देश में सवा लाख लोग के नौकरी दी.\nइंचियोन एशियाई खेल – भारत के मुक्केबाज मनोज कुमार 64 किग्रा लाइट वेल्टर के अंतिम 32 राउंड में जापान के कवाची मासासुगे से 0-2 से हार गइलन. बाकिर लेशराम देवेंद्रो के वाकओवर मिल गइल बा.\nगुजरात में नवरात का पहिला दिने वडोदरा शहर के पुरनका इलाका में फरिकावाराना तनाव का चलते फतेहपुरा हाथीखाना समेत कुछ जगहा पर ढेलामारी करे आ कुछ मोटरसाइकिलन के आग लगावे के खबर बा.\nसीरिया के सेना दमिश्क के उत्तर पूर्वी हिस्सा पर फेरू काबिज हो गइल बिया. काल्हु भइल लड़ाई में 18 गो इस्लामी उग्रवादी समेत 29 लोग मरा गइल.\nइंचियोन एशियाई खेल – बियफे का दिने तीरंदाजी में भारत के पुरुष टीम सेमीफाइनल जीत के देश खातिर रजत पदक त पक्का करिए दिहले.\nलगातार घाटा देबे वाली छह गो सरकारी कंपनियन के बंद क देबे के फैसला ले लिहले बिया भारत सरकार. एह कंपनियन में एचएमटी वाचेज लिमिटेड, हिन्दुस्तान केबल्स लिमिटेड, आ हिन्दुस्तान फोटो फिल्म्स लिमिटेड खास बाड़ी सँ.\nआजु लगातार तिसरका दिने मुंबई के शेयर बाजार में गिरावट दर्ज भइल. कोयला खदान के आवँटन रद्द होखे से बाजार के रुख बिगड़ गइल बा.\n2 अक्टूबर के राष्ट्रपिता महात्मा गांधी के जयंती का मौका पर दिल्ली के इंडिया गेट से प्रधानमंत्री नरेन्द्र मोदी स्वच्छ भारत अभियान के शुरूआत करइहें आ बचवन का साथे पदयात्रा निकाल के साफ सफाई खातिर लोग के किरिया धरवइहें.\nधार्मिक नगरी वाराणसी में दुर्गा पूजा पंडाल लगावे वालन के अब अलग अलग काउन्टर पर दउड़ नइखे लगावे के. एह साल सगरी अनुमति एके जगहा से दे दिहल जाई.\nकर संबंधी मामिला सलटावे खातिर राष्ट्रीय पंचाट बनावे के राह साफ करे वाला राष्ट्रीय कर न्यायाधिकरण कानून 2005 के आजु उच्चतम न्यायालय असंवैधानिक बतावत निरस्त क दिहलस.\nदू दिन के तेजी का बाद आजु बाजार में सोना के दाम में 250 रूपिया आ चाँदी के दाम में 650 रूपिया के गिरावट देखे के मिलल.\nनवरात का मौका पर पूर्वोत्तर रेलवे मध्यप्रदेश में मैहर देवी मंदिर जाए वाला श्रद्धालुअन खातिर 09 जोडी मेल आ एक्सप्रेस गाडियन के मैहर स्टेशन पर दू मिनट रुके के फैसला लिहले बावे.\nकांग्रेस के कहना बा कि प्रधानमंत्री नरेंद्र मोदी तानाशाह का तरह काम करत बाड़े आ जइसे गुजरात में सरकार चलवले ओही तरह अमित शाह के संगे ले के दिल्लीओ के सरकार चलावत बाड़न.\nकलकत्ता उच्च न्यायालय आज बियफे का दिने तृणमूल कांगे्रस के सांसद तपस पाल के ओह भाषण के जांच गुप्तचर विभाग से करावे के आदेश दिहलसि जवना ऊ माकपा के टकरइतन के गोली मारे आ रेप करे के कहले रहले.\nइंचियोन एशियाई खेल – भारत अपना पुरान टकरइत पाकिस्तान से हाॅकी मुकाबला में 1-2 गोल से हार गइल.\nपिछला दू दिन में केन्द्र सरकार अपना साठ गो अधिकारियन के तबादल कर दिहलसि. हाल का दिन के एह सबले बड़का उलटफेर के कुछ अधिकारी अधरतिया के नरसंहार बतावत बाड़ें.\nमेक इन इंडिया खातिर विदेशी निवेशकन के भारत में निवेश करे खातिर बोलावत प्रधानमंत्री नरेन्द्र मोदी भरोसा दिहलन कि ओह लोग के धन भारत में सुरक्षित रही आ केहू के आपन कारोबार समेटे के जरूरत ना पड़ी.\nमेक इन इंडिया के शेर के कदम बतावत पीएम मोदी कहलन कि एहसे नवहियन के रोजगार मिली आ देश के गरीबी दूर होखी.\nइंचियोन एशियाई खेल – भारत के पुरुष आ महिला टीम आपन आपन मुकाबला बियफे का दिने जीत लिहले. पुरुष टीम जापान के 3-0 से हरवलसि त महिला टीम चीन के 3-0 से.\n27 फरवरी 2002 का दिने अयोंध्या से लवटत कारसेवकन के साबरमती एक्सप्रेस का एगो बोगी में जियते जरा देबे वाला गोधरा शहर में नवरात का दौरान गरबा में मुसलमान नवहियन के अइला पर बिना बोलल रोक लगा दिहल बा.\nयूक्रेन से आपन बहुते सैनिक हटा लिहला का बादो रूस के सैनिक अबहियों अगले बगल में तैनात बाड़े जिनका के तुरते यूक्रेन बोलावल जा सकेला.\nदेश के कार बाजार में क्रांति ले आवे वाली कंपनी मारुति सुजुकी इंडिया लिमिटेड के कहना बा कि अगर कुछ अड़चन हटा दिहल जाव त भारत दुनिया के बड़का कार निर्माता देश बन सकेला.\nमेक इन इंडिया अभियान के स्वागत करत टाटा ग्रुप चेयरमैन साइसर मिस्त्री कहलन कि देश के श्रम कानूनन में बदलाव के जरूरत बा. इहो कहलन कि भारत का लगे मानव-धन आ बड़हन उपभोक्ता बाजार मौजूद रहला का चलते विकास के पूरा संभावना मौजूद बा.\nमंगलयान मंगल ग्रह से सात किलोमीटर दूर से खींचल पहिलका फोटो पठवलसि.\nपीएम नरेन्द्र मोदी आजु ‘मेक इन इंडिया’ अभियान के शुरूआत क दिहले. एह अभियान के मकसद भारत के मैनुफैक्चरिंग के बड़हन केन्द्र बनावे के बा जहाँ दुनिया भर के कंपनी आ के आपन कारखाना खोलसु.\nउत्तर-पूर्व सीरिया में अमेरिका आ सहयोगी सेना के हवाई हमलन में इस्लामिक स्टेट के 14 गो आतंकवादी मारल गइले.\nइंचियोन एशियाई खेल – सायना नेहवाल, पारुपल्ली कश्यप आ के श्रीकांत बियफे का दिने भइल बैडमिंटन प्रतियोगिता के महिला आ पुरुष एकल के मुकाबला में जीत दर्ज करत अगिला राउंड में चहुँपले. बाकिर पी. वी सिंधू के हार हो गइल.\nमहाराष्ट्र में शिवसेना भाजपा का साथे महायुति में शामिल चार गो छोटका दल 14 सीट पर मान गइले. शिवसेना के अकड़पना का चलते भाजपा अपना कोटा के सात गो सीट दिहलसि. अब शिवसेना 151, भाजपा 123 आ बाकी दल 14 सीट से लड़ीहें.\nभोपाल के पत्रकारिता विश्वविद्यालय में पंडित दीनदयाल उपाध्याय पीठ के स्थापना होखी जहाँ एकात्म मानवर्दशन के हिसाब से सामाजिक संवाद आ मीडिया के रचना अउर दायित्व विषय पर शोध कइल जाई.\nइंचियोन एशियाई खेल – भारत महिला डबल ट्रैैप टीम निशानेबाजी स्पर्धा में कांस्य पदक जीतलसि.\nहमला रोके से फ्रांस के इन्कार का बाद अल्जीरिया में इस्लामिक स्टेट के आतंकवादी बन्धक बना के राखल एगो फ्रेंच नागरिक के गरदन काट के मार दिहले.\nनाइजीरिया के आतंकवादी संगठन बोको हराम के 260 से अधिका हरामी आतंकवादी सेना का सोझा समर्पण कर दिहले. ओकरा नेता के मरा जाए के खबर बा.\nइंचियोन एशियाई खेल – भारत रोइंग प्रतियोगिता में बियफे का दिने पुरुषन के एकल स्कल्स आ आठ-पुरुष फाइनल में कांस्य पदक जीत लिहलसि.\nनाइजीरिया के आतंकवादी संगठन बोको हराम के 260 से अधिका हरामी आतंकवादी सेना का सोझा समर्पण कर दिहले. संगठन के मुखिया मरा गइल बा.\nअंतरराष्ट्रीय भूगोल संघ कहले बा कि मंगलयान मिशन के शानदार सफलता खातिर इसरो के नोबल पुरस्कार मिले के चाहीं.\nइंचियोन एशियाई खेल – मेडल टैली में चीन सबसे उपर. भारत के अबहीं ले 1 स्वर्ण, 1 रजत आ 13 गो कांष्य पदक मिल चुकल बा.